에스더 8 KLB - ئەستێر 8 KSS | Biblica América Latina\n에스더 8 KLB - ئەستێر 8 KSS\n유대 민족을 구하는 에스더\n1그 날 크셀크세스황제는 유다 사람의 원수 하만의 재산을 황후 에스더에게 주었다. 에스더가 모르드개와의 친척 관계를 황제에게 말하였으므로 그때부터 모르드개는 황제 앞에 나아갈 수 있게 되었다.\n2 황제는 하만에게 주었던 인장 반지를 모르드개에게 주었으며 에스더는 그에게 하만의 재산을 관리하도록 하였다.\n3 그리고 에스더가 다시 황제의 발 앞에 엎드려 눈물을 흘리며 아각 사람 하만이 유다 사람을 죽이려고 꾸민 악한 음모가 수포로 돌아가게 해 달라고 애원하자\n4 황제는 에스더에게 금홀을 내밀었다. 그래서 에스더는 일어나 황제 앞에 서서 이렇게 말하였다.\n5 “만일 황제 폐하께서 좋게 여기시고 또 저를 사랑하신다면 칙령을 내려 아각 사람 함므다다의 아들 하만이 황제의 제국 안에 있는 모든 유다 사람을 전멸시키려고 쓴 조서를 취소시켜 주십시오.\n6 내가 어떻게 내 민족이 처참하게 죽음을 당하며 멸망하는 것을 볼 수 있겠습니까?”\n7 그러자 크셀크세스황제가 황후 에스더와 유다 사람 모르드개에게 말하였다. “이제 유다 사람을 죽이려던 하만은 교수대에서 처형되었고 나는 그 재산을 황후에게 주었소.\n8 하지만 황제의 이름을 쓰고 황제의 반지로 인을 친 조서는 취소할 수 없도록 되어 있소. 그러므로 당신들은 황제의 이름으로 유다 사람들에게 당신들 마음대로 조서를 써서 황제의 반지로 인을 치시오.”\n9 그래서 즉시 궁중 서기관들이 소집되었는데 때는 3월 23일이었다. 그들은 인도에서부터 에티오피아까지 127도의 모든 유다 사람들과 총독들과 대신들과 관리들에게 보낼 조서를 모르드개가 불러 주는 대로 받아 썼다. 그것은 각 지방과 민족의 언어와 유다 사람의 말로 기록되었다.\n10 그러고서 모르드개는 그 조서에 크셀크세스황제의 이름을 쓰고 황제의 인장 반지로 인을 쳐서 황제를 위해 특별히 기른 준마 타는 자들을 시켜 전국 각처에 전하도록 하였다.\n11 그 조서에는 황제가 각 성에 사는 유다 사람들에게 함께 단합하여 자기들의 생명과 재산을 보호하고 또 자기들을 치려고 하는 각 도의 대적들과 맞서 싸워 그들을 처자와 함께 모조리 죽이고 그들의 재산을 약탈할 권한을 준다는 내용이 적혀 있었다.\n12 그리고 이 조서는 유다 사람들을 죽이기로 되어 있는 12월 13일에 페르시아 제국 전역에서 효력을 발생하도록 되어 있었으며\n13 또 그 조서 초본을 각 도의 법령으로 공포하여 제국 안의 모든 사람들이 알 수 있도록 하고 유다 사람들이 그 날을 대비하여 자기 원수들에게 복수할 수 있게 하였다.\n14 황제의 명령에 따라 궁중 준마를 타는 자들이 그 조서를 급히 전국 각처에 전하자 그것은 수산성에도 공포되었다.\n15 모르드개는 푸르고 흰 관복과 자색의 고운 모시 옷을 입고 큰 금면류관을 쓰고 황제 앞에서 나왔다. 그러자 수산성 주민들은 크게 기뻐하며 환호를 보냈다.\n16 유다 사람들에게는 기쁘고 즐거울 뿐만 아니라 영광스러운 날이기도 하였다.\n17 황제의 조서가 전달되는 각 도와 성마다 유다 사람들이 기뻐서 어쩔 줄 몰라 그 날을 경축일로 정하고 잔치를 베풀어 즐거워하자 그 땅의 많은 사람들이 그들을 두려워하여 유다 사람이 되었다.\nKLB : 에스더 8\nفەرمانی پاشا سەبارەت بە جولەکەکان\n1لەو ڕۆژە ئەحەشوێرۆشی پاشا سامانی هامانی دوژمنی جولەکەکانی دایە ئەستێری شاژن. مۆردەخای هاتە بەردەم پاشا، چونکە ئەستێر پێی گوتبوو کە خزمی ئەوە. 2 هەروەها پاشا ئەنگوستیلەکەی لە دەستی خۆی داکەند کە لە هامانی سەندبووەوە و دایە مۆردەخای. ئەستێریش مۆردەخای کردە بریکاری سامانەکەی هامان.\n3 ئەستێر جارێکی دیکە لەگەڵ پاشا قسەی کرد. خۆی خستە بەر پێیەکانی و گریا و لێی پاڕایەوە بۆ ئەوەی پیلانەکەی هامانی ئەگاگی هەڵبوەشێنێتەوە کە لە دژی جولەکەکان دایڕشتبوو. 4 ئینجا پاشا داردەستە زێڕینەکەی بۆ ئەستێر درێژکرد، ئەستێر هەستا و لەبەردەم پاشا ڕاوەستا.\n5 گوتی: «ئەی پاشا، ئەگەر تۆ ڕازی بیت، ئەگەر منت بە دڵە و دەبینیت کە داواکارییەکەم ڕەوایە، ئەگەر من لەلای تۆ پەسەندم، تکایە داوای نووسینی فەرمانێک بکە بۆ هەڵوەشاندنەوەی ئەو پیلانەی هامانی کوڕی هەمەداسای ئەگاگی دایڕشتبوو. ئەو نامەی بۆ هەموو هەرێمەکانی پاشا نووسیبوو بۆ لەناوبردنی جولەکەکان. 6 ئەوسا چۆن دەتوانم تەماشای ئەو کارەساتە بکەم کە تووشی نەتەوەکەم دەبێت؟ چۆن دەتوانم تەماشای لەناوچوونی ڕەگەزەکەم بکەم؟»\n7 ئەحەشوێرۆش پاشا وەڵامی شاژنە ئەستێر و مۆردەخای جولەکەی دایەوە: «لەبەر ئەوەی هامان دەستدرێژی کردە سەر جولەکە، سامانەکەی ئەوم دایە ئەستێر، لە سێدارەشیان دا. 8 ئێوەش ئەوەی پێتان باشە بە ناوی پاشاوە بۆ جولەکەکانی بنووسن، بە ئەنگوستیلەکەی پاشا مۆری بکەن، چونکە ئەو نووسینەی بە ناوی پاشاوە دەنووسرێت و بە ئەنگوستیلەکەی مۆر بکرێت هەڵناوەشێنرێتەوە.»\n9 لەو کاتە، لە بیست و سێی سێ، واتە مانگی سیڤان، خامەی نهێنییەکانی[a] پاشا بانگ کران. هەموو ئەو شتانەی کە مۆردەخای فەرمانی پێ کردن بۆ جولەکە و میر و پارێزگار و سەرکردەکانی هەرێمەکان نووسییان، سەد و بیست و حەوت هەرێم بوون، لە هیندستانەوە هەتا کوش، بۆ هەر هەرێمێک بە زمان و ڕێنووسی خۆی، بۆ جولەکەکانیش بە زمان و ڕێنووسی خۆیان. 10 مۆردەخای ئەو نامانەی بە ناوی ئەحەشوێرۆش پاشاوە نووسی و بە ئەنگوستیلەکەی پاشا مۆری کردن، بە پەیامبەرەکاندا ناردی، کە سواری ئەسپە تیژڕەوە ڕەسەنەکانی پاشا ببوون.\n11 ئەو نامانەی پاشا مافی ئەوەی بە جولەکەکانی هەموو شارێک دابوو کۆببنەوە بۆ ئەوەی بەرگری لە خۆیان بکەن و هەر هێزێکی چەکدار لە هەر نەتەوە و هەرێمێک بێت هێرشیان بکاتە سەر لەناوی ببەن، بیانکوژن و قڕیان بکەن، بە ژن و منداڵەکانیشیانەوە، ئەوەی هەشیانە تاڵانی بکەن. 12 ئەو ڕۆژە لەناو هەموو هەرێمەکانی ئەحەشوێرۆشی پاشا دیاریکراوە، لە سێزدەی دوازدە، واتە لە مانگی ئادار. 13 وێنەیەک لەو فەرمانە کە وەک یاسا دەرکرابوو لەنێو هەموو هەرێم و گەلەکان بڵاو کرایەوە، بۆ ئەوەی جولەکەکان ئامادە بن بۆ ئەو ڕۆژە تاکو تۆڵە لە دوژمنەکانیان بستێننەوە.\n14 پەیامبەرەکان سواری ئەسپی پاشا بوون، هەروەک پاشا فەرمانی پێ کردبوون بە پەلە ڕۆیشتن، هەروەها یاساکە لە قەڵای شوشیش دەرچوو.\n15 ئینجا مۆردەخای بە بەرگی شاهانەی مۆر و سپییەوە لەبەردەم پاشا هاتە دەرەوە، تاجێکی گەورەی زێڕین لەسەر ناوچەوانی بوو، کەوایەکی ئەرخەوانی لە کشمیر دروستکراویشی لەسەر شان بوو. شادی و خۆشی شاری شوشی گرتەوە. 16 ڕووناکی بۆ جولەکەکان درەوشایەوە، پڕبوون لە خۆشی و شادی و هەستکردن بە ڕێز. 17 جا لە هەر هەرێم و شارێک کە فەرمانەکەی پاشا و یاساکەیان پێ دەگەیشت، دەبووە شادی و خۆشی بۆ جولەکەکان، خوانیان دەڕازاندەوە و ئاهەنگیان دەگێڕا. زۆریش لە نەتەوەکانی دیکە بوونە جولەکە، چونکە زۆر لە جولەکە دەترسان.\nKSS : ئەستێر 8


بانگه‌واز بۆ یادکردنه‌وه‌ی ''دوعا'' و\nته‌واوی قوربانیانی'' قه‌تڵی ناموسی'' له کوردستان.\nئێمه بانگه‌وازی هه‌موو که‌سایه‌تی و ڕێکخراوه و پارت و گروپه‌کان ده‌که‌ین که پشتیوانی خۆیان بۆ ئه‌م بانگه‌وازه ڕابگه‌یه‌نن و له وڵاتانه‌ی که پێیان ده‌کرێت چالاکی ساز بکه‌ن. هه‌ڵبه‌ت ئه‌گه‌ریش توانای چالاکی سازکردن نه‌بێت له هه‌ندێک وڵات به‌ڵام پشتیوانی کردنتان له‌م هه‌فته‌یه به دژی کوشتاری ناموسی له‌كوردستان بۆئێمه مایه‌ی دڵگه‌رمییه.


ڕۆڵ و بەرژەوەندی ئۆردوگان لە پیلانگێڕی کوشتنی خاشوقچیدا چی یە…؟ – hkkurdistan\nHome 6 ئەرشیفی بابەتەکان 6 ڕۆڵ و بەرژەوەندی ئۆردوگان لە پیلانگێڕی کوشتنی خاشوقچیدا چی یە…؟\nڕۆڵ و بەرژەوەندی ئۆردوگان لە پیلانگێڕی کوشتنی خاشوقچیدا چی یە…؟\nلە ڕێکەوتی دوی ئۆکتۆبەرەوە، کە جمال قاشوقچی ڕۆژنامەنووس و نەیاری دەسەڵاتی پاشایەتی سعودیە بەپیلانێک لەلایەن ئەو دەسەڵاتەوە لە کۆنسڵگەری شاری ئەستەمبولی تورکیا کوژراوە، هەتا ئێستاش ئەم ڕوداوە بۆتە هەواڵێکی زۆر گەرمی دەزگاکانی ڕاگەیاندن و ڕای گشتی جهان. وە لەگۆشە نیگای جیاوازەوە ڕاوبۆچون و هەڵویستی لەبارەوە دەدەن، و بە گشتی سەرکۆنەی ئەم تاوانە دڕندانەیە کراوە.\nلەم بارەیەوە سەرانی دەوڵەتانی ئیمپریالی و سەرمایەداری جیهانی کە خۆیان خوڵقێنەری ئەم هەلومەرجەن کە کەسانی وەک قاشوخچی و ملیونانی تر ببنە قوربانی نێوان کێشەو ململانێکانیان، بەڵام هەر خۆیان گەورەترین هەراو جەنجاڵی درۆ دەسەلە ڕێکدەخەن بەناوی بەرگری لە ئازادی و مافەکانی مرۆڤەوە. هەمو ئەمانەش لە ڕاستیدا بۆ شاردنەوەی ناوەڕۆکی ڕوداوەکان و پاشان تاوانبارانی گەورەیەو بە ساتوسەوداکاری دەیانشارنەوەو، بگرە دەیان کەن بە قارەمانی ئازادی.\nبێگومان ئەگەرچی ڕاو هەڵویستەکان وەک ئاماژەمان پێدا بە گشتی لە دژی ئەم تاوانەیەو سەرکۆنەی دەکەن بە شێوازی جۆراوجۆر. وە بەجیا لە بیروباوەڕی سیاسی وپێشینەی بەرپرسیارێتی لە دەزگاکانی ڕژێمی سعودیە پەیوەندی لەگەڵە تاقمە ئیسلامییەکان و سەرانی دەوڵەکان بە تایبەتی ئوردوگان، بەڵام ڕاو هەڵوێستەکان بە گشتی بۆتە فشارێکی گەورە بۆ سەر سەرانی سعودیە تادان بەم تاوانەدا بینن کە لەلایەن کاربەدەستانیانەوە ئەنجامدراوە. دیارە سەرانی سعودیە ئەم تاوانە تەنها وەک ڕێکەوت و هەڵەی هەندێک بەرپرس لە دەزگاکان دەزانن، نەک پیلانێکی گەورە کە ڕاستەوخۆ محمد بن سەلمانی جێنشینی پاشا سەرپەرشتی کردەوە.\nلە ڕویەکی تریشەوە ئەم ڕوداوە پیلانگیری و تاوانە بۆتە بەهانەیەک بە دەستی زۆربەی زلهێزە جیهانییەکان و رژیمەکانی ناوچەکە تا بەکاری بێنن لە کێشەو ململانی سیاسییەکان. بە تایبەتی ئۆردوگان و دەسەڵاتە قەومی و ئیسلامییە دژی ئینسانییەکەی تا هەم قازانجی لێ بکات و هەم پاشەکشە بە نەیارەکانی، بە تایبەتی دەسەڵاتدارانی سعودیە بکات.\nجا ئەوەی زیاتر لەم پیلانگێری و تاوانی کوشتنەدا جێگای سەرنجە هاوشانی تاوانبارانی تری دەسەڵاتدارانی سعودیە بانگەشە ژەهراوییەکانی ئۆردوگانەو سەرانی تری ڕژێمەکەیەتی لە بەرگری لە ئازادی و مافی مرۆڤ و ڕۆژنامەنوسی ..هتد. ڕاستە لە ڕویەکەوە ئەو هەقێتی قسە لەسەر ئەم تاوانەو ئاشکراکردنی تاوانباران بکات بەو پێ یە تاوانەکە لە وڵاتی ژێر دەسەڵاتی ئەواندا بووە، بەڵام کۆمەڵێک ڕاستی تر هەن کە بانگەشە زیادە ڕەوییەکانی ئەوان بەدرۆ دەخەنەوە.\nبۆیە پرسیاری سەرەکی لێرەدا ئەوەیە ئاخۆ ڕۆڵ و بەرژەوەندی ئۆردوگان و سەرانی دەسەڵاتەکەی لەم پیلانگێری و تاوانەدا دەبێت چی بێت…؟\nبۆ وەڵامی ئەم پرسیارەو ڕۆشنکردنەوەی ڕاوبۆچونەکەمان وا پێویست دەکات ئاماژە بە چەند ڕاستیەک بدەین.\nیەکەم ڕاستی ئەوەیە کە ئەم تاوانە لە بۆتەی کێشەو ململانێ و قەیرانی قوڵی ناوچەیی و جیهانی ڕویداوە. هەر بۆیەش بۆتە بەهانەیەکی گەورە بە دەستی زۆربەی ئەم زلهێزانەوە تا بەکاری بێنن لە کێشەو ململانی سیاسی یەکان. بە تایبەتی ئۆردوگان و دەسەڵاتە قەومی و ئیسلامییە دژی ئینسانییەکەی تا پاشەکشە بە نەیارەکانی، بە تایبەتی دەسەڵاتدارانی سعودیە، بکات و ڕۆڵی سەرکردایەتی وەرگرێت لەوەی پێی دەڵێن جیهانی ئیسلامی.\nدوەم ڕاستی ئەوەیەو پێویستە لێرەدا جەختی لێ بکرێتەوە بۆ بەدرۆخستنەوەی پڕوپاگەندەکانی ئۆردوگان و سەرانی دەسەڵاتەکەی و ڕیسواکردنیان، کارنامەی خوێناوی خودی دەسەڵاتەکەیانە لە دژی ئازادی و یەکسانی و مافەکانی مرۆڤ بە گشتی، و ئازادی ڕۆژنامەنوسی و ڕۆژنامەنوسان بە تایبەتی.\nبۆ هەموو لایەک ئاشکرایە کە لەم چەند ساڵەی دەسەڵاتی ئۆردوگاندا سەدان و هەزاران کەس بە شێوازی جۆراوجور کوژران و تیرۆرکراون. وە سەدان وهەزاران کەسیش زیندانی کراون وئازارو ئەشکەنجە دراون تەنها بەهۆی ڕەخنەو ناکۆکیان لەگەڵ دەسەڵاتی ئۆردوگان. کارنامەی خوێناوی ئوردوگان و دەسەڵاتەکەی لە دژی ڕێکخراو و هەڵسوڕاوانی سیاسی خەڵکی کوردستانی تورکیا ڕون و ئاشکرایە لەم بارەیەوە.\nلە ئاستی دەرەوەش هێرش و شەڕی گەورەیان لە دژی خەڵكی وڵاتانی تر، بە تایبەتی لە دژی خەڵکی کوردستانی عێراق و سوریا هەڵگیرساندوەو هەرچی بۆیان کراوە دژی بەرەی ئازادیخوازی ئەنجامیان داوە. هاوکاری هەمەلایەنەیان بۆ تاقمی داعشی تیرۆریست زیندوترین و گەورەترین و ئاشکراترین بەڵگەی سەلماندنی ئەم ڕاستییەیە.\nسێهەم ڕاستی ئەوەیە بە دانپیانانی خودی ئۆردوگان و سەرانی دەسەڵات و دەزگاکانی ئاساییشەکەی کە پێش ئەنجامدانی تاوانەکە ئەوان ئاگاداری ئەم پیلانگێڕیەی سەرانی سعودیە بوونە. هەر لە بانگێشتکردنی قاشوخجی بۆ کۆنسڵگەری تا هاتوچۆی مەکوکیانەی سەرانی گەورە دەسەڵاتدارانی سعودیە ئاگادار بوونە بۆ تورکیا لەو یەک دوو ڕۆژەداو زانیویانە ڕوداوێکی گەورە ڕودەدات، بەڵام لەگەڵ هەموو ئەوەشدا هەوڵیان نەدا تا ئەم پیلانە سەرنەگرێت. ئەمەش دیارە کە لە چاوەڕوانی ڕودانی سەرگرتنی پیلانەکەدا بوونە تا لەکیشەو ململانێکانیان لە دژی سعودیە بەکاری بێنن و کەڵکی لێوەگرن .ئەمەش یانی هەم هەبوونی ڕۆڵ لەم تاوانەو هەم بەدەستهێنانی قازانج و بەرژەوەندی.\nچوارەم ڕاستی کە پێویستە لەم ڕوداوەدا جارێکی تر بیری بێنینەوە پرسی گرتن و زیندانیکردنی قەشە ئەمریکیە بوو لەلایەن ئۆردوگان و دەزگا جاسوسی و قەزایییەکانی. ئەوان ئەم قەشەیەیان گرتو زیندانیان کردو ئەشکجەیان داو تەنانەت حوکمی سی ساڵ زیندانیان بەسەردا بڕیوە. سەرەڕای سەپاندنی ئابڵوقەی ئابوری لە لایەن ئەمریکاو فشارەکانی ڕای ئازادیخوازی جیهان، بەڵام هەر ئازادیان نەکرد. تا لە بۆتەی ئەم پیلانگیری و تاوانەداو لە چاوتروکانێکدا ئازادیان کرد. ئەمەش نیشانەو بەڵگەیەکە بۆ پەیوەستی ئەم روداوە لەگەڵ ئەم پیلانگێڕیە و ڕۆڵ و بەرژەوەندی ئۆردوگان و دەسەڵاتەکەی .\nپێنجەم ڕاستی دەرکەوتنی ئوردوگانە وەک دەڵاڵ و جادوگەرو فێڵبازو دوو ڕوو هەلپەرستی سیاسی لەڕادەبەدەر لە بەرگێکی مۆدێرن و بەکردەوە کۆنەپەرستی فاشی قەومی و ئیسلامی. ئەم سەرە گەورەیەی پارێزەری سەرمایە لە ناوچەکەدا بەهۆی جێگاوڕێگا ئابوری و سیاسییەکەی بۆرژوازی و ڕەوتە سیاسی یەکەیەوە لە ناوچەکەو جیهان ئامادەیە لەیەک ڕۆژدا گەورەترین دۆست و دوژمنی سەرانی سیاسی تر بێت. وە بۆپاراستنی بەرژەوەندییەکانیشی ئامادەیە گەورەترین ڕۆڵی پیلانگێری خوێناوی بگێڕیت وەک لەم ڕوداوەی کوشتنی قاشوخچی دۆستیدا بەدی دەکەین.\nبەڵام بێگومانە لە داهاتودا هەر خۆشی دەبێتە نێچیرێکی بچوکی دەستی زلهیزەکان.\nلە کۆتاییدا خاڵێک کە پێویستە ئاماژەی پێبدەین ئەوەیە کە بەهۆی لاوازی و بێ بەدیلی سیاسی و کۆمەڵایەتی بزوتنەوەی کرێکاری و کۆمۆنیستییەوە لە ئاستی هەموو وڵاتەکان وایکردوە کە هەموو چینی بۆرژوازی و حزب و دەسەڵات و دەوڵەتەکانیان لە پێناوی پاراستنی دەسەڵات و سەرمایەکانیان جیهان بکەنە گۆڕەپانی کێشەو ململانێ و پیلانگێری و شەڕەکانیان و خەڵکیش بکەنە قوربانی.\nبە تایبەتی سەرانی وەک ئۆردوگان و ترامپ و سەرانی پاشایەتی سعودیەو زۆرتر لە پاڵ تاوانەکانیان ببنە قارەمانی بەرگریکاری ئازادی و مافەکانی مرۆڤ…


به‌هۆی فیلمێك هه‌ڕه‌شه‌ی كوشتن له ده‌رهێنه‌ره‌كه‌ی ده‌كرێ\nئێسته فیلمێكی فه‌له‌ستینی له سینه‌ماكانی ئه‌مه‌ریكا دێته وه‌شان، به‌هۆی ئه‌وه‌ی فیلمه‌كه باس له هاوڕه‌گه‌زبازی و هه‌روه‌ها هاوسه‌رگیریی ناشه‌رعی له ده‌ره‌وه‌ی یاسا ده‌كات، له رێی پێگه كۆمه‌ڵایه‌تییه‌كانه‌وه ده‌یان هه‌ڕه‌شه‌ی كوشتن له ده‌رهێنه‌ره‌كه‌ی كراوه و داوا ده‌كرێ فیلمه‌كه وه‌شانی رابگیرێت.\nپێگه‌ی "فه‌رفیش" كه پێگه‌یه‌كی هونه‌ریی میسرییه و بایه‌خ به كاری هونه‌ری و هه‌روه‌ها دۆخی تایبه‌تی هونه‌رمه‌ندانی عه‌ره‌بی و جیهانی ده‌دات، دیمانه‌یه‌كی له‌گه‌ڵ خاتوونه ده‌رهێنه‌ری ئه‌و فیلمه فه‌له‌ستینییه بڵاو كردووه‌ته‌وه كه "وشه"یش هه‌واڵێكی له‌باره‌وه دروست كردووه. فیلمی "بر بحر" كه فیلمێكی فه‌له‌ستینییه و ده‌رهێنه‌ره‌كه‌ی خاتوونه هونه‌رمه‌ندی دیار مه‌یسه‌لون حه‌مووده. به‌هۆی دواكه‌وتوویی كۆمه‌ڵگه‌ی رۆژهه‌ڵاتی، ده‌رهێنه‌ره‌كه تووشی هه‌ڕه‌شه‌ی كوشتن بووه‌ته‌وه.\nفیلمی "بر بحر" له چه‌ندان فێستیڤاڵی جیهانیدا خه‌ڵاتی وه‌رگرتووه، جیا له‌وه‌ی فیلمه‌كانی تری ئه‌و خاتوونه ده‌رهێنه‌ره‌یش به‌هه‌مان شێوه، چه‌ندان خه‌ڵاتیان وه‌رگرتووه، بۆیه ئێسته له ناوه‌ندی سینه‌ماییدا بووه‌ته ناوێكی دیار.\nئه‌و فیلمه‌ی مه‌یسه‌لون باس له دۆخی سێ كچ ده‌كات كه وڵاته‌كه‌ی خۆیان به‌جێ دێڵن و روو ده‌كه‌نه هه‌نده‌ران، له‌وێ هه‌ریه‌كه‌یان به كارێكی تایبه‌ت بۆ ژیانیان سه‌رقاڵ ده‌بن، له رووداوه‌كانی فیلمه‌كه تووشی زۆر كێشه ده‌بن كه یه‌ك له‌وان ده‌بێته هاوڕه‌گه‌زباز كه به‌هۆیه‌وه كێشه‌كانی زه‌قتر ده‌بنه‌وه. هاوكات له‌و فیلمه‌دا سه‌رنجی زۆر خراوه‌ته سه‌ر خواردنه‌وه‌ی كهوول و به‌كارهێنانی ماده‌ی هۆشبه‌ر.\nله‌وباره‌یه‌وه ئه‌و ده‌هێنه‌ره روونی ده‌كاته‌وه كه ویستوویه‌تی له‌و فیلمه‌دا ده‌ست بۆ تابۆكان به‌رێت كه له وڵاته‌كه‌ی ئه‌ودا قه‌ده‌غه‌ن. ده‌یه‌وێ پێشانی بدات كه به‌هۆی تابۆكانه‌وه، خه‌ڵكێكی زۆر به‌ناچاری وڵات به‌جێ دێڵن و له وڵاته پێشكه‌وتووه‌كانیشدا تووشی كێشه ده‌بن.\nدواتریش ده‌ڵێ كاتێك فیلمه‌كه پێشان درا، كۆمه‌ڵگه‌ی عه‌ره‌بی تووشی شۆك بوون، بۆیه به‌رده‌وام له رێی پێگه كۆمه‌ڵاتییه‌كانه‌وه خه‌ڵكانێك هه‌ڕه‌شه‌ی كوشتنم لێ ده‌كه‌ن، پێیان وایه له دابونه‌ریتی كۆمه‌ڵگه‌م لاداوه، له‌كاتێكدا خۆیان باش ده‌زانن كه ئه‌وه‌ی من باسی ده‌كه‌م، واقیعی ژیانی خه‌ڵكی ئێمه‌یه.\nمه‌یسه‌لون حه‌موود له ساڵی 1969 له فه‌له‌ستین له دایك بووه و زۆربه‌ی ژیانی له میسر بووه. خاوه‌نی شه‌ش فیلمی درێژ و زیاتر له 20 كورته فیلمی تره.


لەو چەند ساڵەی شەڕی تیرۆرستانی داعش، یەكەمین جارە ئەو ژمارە زۆری چەكداری داعش خۆبەدەستەوە دەدەن، بە تایبەت ئەوانەی بوونە دیلی دەستی شەڕڤانان، لە ئێستادا كە شەری ئەو تیرۆرستانە لە باغۆز گەرمە، پێدەچێت كۆتا تەمەنی ئەو رێكخراوە تیرۆرستیە بێت، ژمارەیەكی زۆری ژن و منداڵی پاشماوەی چەكدارانی داعش شان بەشانی چەكدارەكانیان، كەوتونەتە دەستی شەرڤانانی سوریای دیموكرات لە رۆژئاوای كوردستان، لەنێو ئەو دیل و ژن و منداڵانەدا رەگەزنامەی جیاجیا هەیە، كە تا ئێستا نەدیارە ولاتەكانیان وەریانگرێتەوە نەهیچ رێكخراوێكی نێودەوڵەتیش خۆیان لێ بە خاوەن بكات.\nمامەڵەی شەڕڤانان لەگەڵ چەكدارە دیلەكان دیارە چۆن دەبێت، ئەوان بە لەبەرچاوگرتنی یاسا نێودەولەتیەكان مامەڵە لەگەڵ دیلەكان دەكەن، كە ئەمەشیان رووی جوانی شەرڤانان نیشانی جیهان و ڕای گشتی دەدات، وەلێ ئەوەی تا ئێستا كێشەیەكی جدیە ئەوەیە، كە شەڕڤانان چۆن مامەلە لەگەڵ كەسوكاری داعشەكان بكەن، بە تایبەت ئەو ژنانەی كە پیاوەكانیان لە دەستداوە و ئەو منداڵانەی كە تا ئێستا دیار نیە هی دایك و باوكیان كێیە و سەر بە چ نەتەوەیەكن.\nهاوڕێیكی رۆژنامەنووسم بۆی گێڕامەوە وتی: لە رۆژئاوای كوردستان سەردانی كەمپی خێزانی چەكدارەكانی داعشمان كرد، ژنی وا هەبوو دەیوت ئەو منداڵانەی من پاشماوەی چوار پیاون، جا وەرە سەرەدەری لەو هەموو ئالۆزیە كۆمەڵایەتیە دەربكەیت!\nدیوێكی تری كێشەی ئەمانە بریتیە لەوەی كە هێشتان ئەو ژنانە باوەڕیان بە رێبازەكەی داعش و وەك ئەوەی خۆیان پێی دەلێن دەوڵەتی خەلافەت ماوە، ئەمەیان بە ڕوونی لە بەشێك لەو دیمانانە دەبینرێن كە راگەیاندنەكان لەگەل ژن و بێوەژنەكانی داعش ئەنجامی دەدەن.\nكاتێك دۆسیەی داعش هەڵدەدرێتەوە كێشە بەدوای كێشە سەرهەلدەدەن، لە كێشەی سیاسی بگرە تا كێشەی كۆمەلایەتی و ئەمنی، پاشماوەی داعش بە تایبەت ژن و مندالەكانیان، دەبێت بە هەستیاری مامەڵەیان لەگەڵ بكرێت، دەبێت رێكخراوە جیهانیەكانی وەك نەتەوەیەكگرتووەكان و دادگا تایبەتمەندەكانی وەك دادگای باڵای تاوانی نێودەوڵەتی و دادگای ئەورپی دۆسیەكانیان لە ئەستۆی خۆی بگرێت، بە لەبەرچاوگرتنی ئەو یاسایانەی كە لە نەتەوەیەكگرتووەكان دەرچوونە بۆ رووبەڕووبوونەوەی بیروباوەڕەی داعش.\nهەموو لایەك دەزانێت كە شەڕی بیروباوەڕی داعش، زامنی بنبڕكردنی ئەو رێكخراوە تیرۆرستیە دەكات و رێگری دەكات لە جارێكی تر سەرهەڵنەدانەوەی رێكخراوێكی لەو جۆرە، ئەمەشیان بەوە دەكرێت كە رێگە نەدرێت بە بلاوبوونەوەی پاشماوەكانی داعش، لە بێوەژناكان و منداڵەكانیان و ئەوانەی كە رۆژێك هامۆش و تێكەلاویان لەگەل ئەو رێكخراوە هەبووە.\n1 بۆچی لەو كاتەدا قەتەرو توركیا؟\n2 كوردكوژی درۆزن\n3 بڕیاری ناساندنی جینۆسایدی ئێزییدیەكان...هەنگاوەكانی دواتر\n4 مەترسی لەناوبردنی كورد...لە زاری تڕامپەوە\n5 هەڵوەستەیەك لەسەر پەیامەكەی ئۆجالان


SUN, 16 MAY 2021 22:06 Erbil, GMT +3\nMON, 12 APR 2021 13:17 | KDP.info\nهه‌ولێر-KDP.info- ئەمڕۆ دووشەممە 2021/4/12 مەسرور بارزانی سەرۆکی حکومەتی هەرێمی کوردستان پێشوازی لە ماتیۆ تولەر باڵیۆزی ئەمەریکا لە عێراق کرد.\nلە دیدارەکەدا کە ڕۆب واڵەر کونسوڵی گشتیی ئەمەریکا لە هەولێر ئامادەی بوو، گفتوگۆ دەربارەی دوایین پێشهاتەکانی عێراق و پەیوەندییەکانی هەرێمی کوردستان و ولایەتە یەکگرتووەکانی ئەمەریکا کرا.\nباڵیۆزی ئەمەریکا لە عێراق، تیشکی خستە سەر دایەلۆگی ستراتیجی ئەمەریکا و عێراق و ئاماژەی بەوەدا، کە لە چوارچێوەی هێزەکانی هاوپەیمانان، ئەمەریکا بەردەوام دەبێت لە پشتگیریکردنی سوپای عێراق و پێشمەرگە بۆ ڕووبەڕووبوونەوەی هەڕەشەکانی داعش.\nباڵیۆزی ئەمەریکا ستایشی چاکسازییەکانی حکومەتی هەرێمی کوردستانی کرد، بەتایبەتی هەنگاوەکانی چاکسازی لە وەزارەتی پێشمەرگە.\nسەرۆکی حکومەت، سوپاسی هەوڵ و پشتیوانیی باڵیۆزی ئەمەریکای کرد لە پەسەندکردنی یاسای بودجەی فیدراڵی و پابەندبوونی حکومەتی هەرێمی کوردستانیشی بە جێبەجێکردنی یاسای بودجە دووپات کردەوە و داواشی کرد حکومەتی فیدراڵی، ئەرکەکانی خۆی لە بەرامبەر هەرێمی کوردستان، لە چوارچێوەی یاسای بودجەدا جێبەجێ بکات.


گـونـدەکـــەم نـــــــاوگردان - قەڵەم\nتاریخ ایجاد در پنج شنبه, 18 آذر 1400 22:55\nٲ ــ سەعید\nلەگەڵ منداڵانی گەڕەك\nکەمێ یاری هەلوکێن و\nحەزم لەبۆنی باران و\nپیاسەیەکی دەمەو عەسری\nکەوتومەتەوە بیری منداڵی\nتۆ نەت دیووە\nکەبەیانی خۆر هەڵ دێ\nلەخوڕەی ئاوی گوێ چەم و\nهەنوکـە حەزم لێیـــە\nباڵای شاخ و\nتەنیشتی دێ و\nدەشت و دەرکەم\nکزە بای ئێوارانــم\nشەنەیەك بێ لەگەڵیدا !\nڕومەتی گوڵێ ببینــم\nتکە ئاونگی لەسەر بێ\nماچی دەکــەم .\n۲٥/ ۱۱/ ۲۰۱۹ ــ نەرویج ــ ئۆس


پارێزگارى نەجەف: بەهۆى شەڕو پێکدادانى کڵاو شینەکان و خۆپیشاندەرانەوە ١١٧ خۆپیشاندەر كوژراون و بریندار بوون : چاوی گەل\nپارێزگارى نەجەف: بەهۆى شەڕو پێکدادانى کڵاو شینەکان و خۆپیشاندەرانەوە ١١٧ خۆپیشاندەر كوژراون و بریندار بوون\nنوسەر : chawigal لەبەرواری : شوبات - 5 - 2020\nپارێزگارى نەجەف ئاشکراى کرد، ئەمڕۆ ١١٧ خۆپیشاندەر لەلایەن “کڵاوشینەکان”ى سەر بە موقتەدا سەدرەوە کوژران و بریندار بوون داواش لە سەرۆک وەزیران دەکات بە پەلە سەردانى شارەکە بکات.\nلەبەیاننامەیەکدا ئەمشەو لوئەى یاسرى پارێزگارى نەجەف رایگەیاند، بەهۆى پێکدادانى نێوان کڵاوشینەکان و خۆپیشاندەرانەوە ١١٧ خۆپیشاندەر لەلایەن “کوڵاو شینەکان”ى سەر بە موقتەدا سەدرەوە کوژراون و بریندار بوون.\nپارێزگارى نەجەف داوا لەسەرۆک وەزیرانى عیراق دەکات بە پەلە سەردانى نەجەف بکات و بەشێوەیەکى مەیدانى ئاگادارى دۆخەکە بێت.\nهەروەها یاریى داوا لەسەرۆک وەزیرانیش دەکات پەلە بکات لە دانانى رێوشوێنى پێویست بۆ ئارامکردنەوەى بارودۆخەکەو پاراستنى خۆپیشاندەران.\nدواى ئەوەى بەرهەم ساڵح سەرۆک کۆمارى عێراق محەمەد تۆفیق عەلاوى بۆ پۆستى سەرۆک وەزیران دیارى کردو رایسپارد بۆ پێکهێنانى حکومەت، موقتەدا سەدر ریبەرى رەوتى سەدر رەخنەى لە بەردەوامی خۆپیشاندانەکان گرتوو بەشێوەیەکى ناڕاستەوخۆ رایگەیاند، کە پێویستە خۆپیشاندەران بچنەوە ماڵەوەو کۆتایی بە خۆپیشاندان بهێنن.\nدواى ئەو پەیامەى سەدر کڵاوشینەکان کە سەر بە موقتەدا سەدر وەک پشتیوانیەک بۆ پەیامەکەى سەدر هێرشیانکردە سەر خۆپیشاندەران و ویستیان کۆتایی بە خۆپیشاندانەکان بهێنن.\nهاوکات موقته‌دا سه‌در، سه‌رۆكی ڕه‌وتی سه‌در له‌په‌یامێكدا داوایكرد، لایه‌نگره‌كانی به‌هه‌ماهه‌نگی هێزه ئه‌منییه‌كان ڕێگه سه‌ره‌كیه‌كان بكه‌نه‌وه، هاوكات ده‌وامی فه‌رمی كه به‌هۆی خۆپیشاندانه‌كانه‌وه په‌كیكه‌وتبوو ده‌ستپێبكاته‌وه.\nبه‌گوێره‌ی ئاماری قوربانیانی خۆپیشاندانه‌كانی عێراق كه له‌لایه‌ن ئاژانسی هه‌واڵی عێراقیی فه‌رمیه‌وه بڵاوكراوه‌ته‌وه، تا ئێستا 287 خۆپیشانده‌ر كوژراون، هاوكات 5 ئه‌ندامی هێزه ئه‌منییه‌كانیش به‌هۆی پێكدادانی خۆپیشانده‌ران و هێزه ئه‌منییه‌كانه‌وه كوژراون.


(96) ڕاوکردن و خواردنی زینده‌وه‌رانی ده‌ریایی بۆتان حه‌ڵاڵ کراوه، له‌به‌ر سوودی ئێوه و ئه‌و که‌سانه‌ش که له سه‌فه‌ردان و ڕاوی زینده‌وه‌رانی ده‌شتی و کێوی لێتان حه‌رامه هه‌تا له ئیحرامدا بن، له‌و خوایه بترسن که هه‌ر بۆ لای ئه‌و کۆ ده‌کرێنه‌وه (بۆ لێپرسینه‌وه).\n(97) خوا، که‌عبه که (البیت الحرام)ه کردوویه‌تی به‌هۆی هه‌ستانه‌وه و بوژانه‌وه‌ی خه‌ڵکی (له هه‌ردوو دنیادا)، هه‌روه‌ها مانگه حه‌رامه‌کانیش و دیاریی و قوربانیه دیاری کراوه‌کان، ئه‌وه‌ش بۆ ئه‌وه‌یه چاک بزانن و دڵنیا بن که خوا ئاگاداره به‌هه‌رچی له ئاسمانه‌کاندایه و به‌هه‌رچی له زه‌ویدا هه‌یه، به‌ڕاستی خوا به هه‌موو شتێک زانایه.\n(98) چاک بزانن به‌ڕاستی خوا تۆڵه‌سێنه‌رێکی توند و تیژه (له یاخیه‌کان) هه‌روه‌ها بێگومان لێخۆشبوو و میهره‌بانه (بۆ ئیمانداران).\n(99) پێغه‌مبه‌ر هیچی له‌سه‌ر نی یه جگه له ڕاگه‌یاندنی په‌یامی خوا، هه‌ر خوا خۆیشی ده‌زانێت به‌وه‌ی ده‌ریده‌خه‌ن، به‌وه‌ش ده‌یشارنه‌وه (له کردارو نیه‌تتان).\n(100) (ئه‌ی پێغه‌مبه‌ر (صلی الله علیه وسلم) پێیان بڵێ: پیس و پاک یه‌کسان نین، هه‌رچه‌نده زۆریه‌تی ئه‌و پیسه سه‌رنجی ڕاکێشا بیت، که‌واته ئه‌ی هۆشمه‌ندان له خوا بترسن و پارێزکار بن، بۆ ئه‌وه‌ی سه‌رفراز و سه‌رکه‌وتووبن.\n(101) ئه‌ی ئه‌وانه‌ی باوه‌ڕتان هێناوه پرسیار مه‌که‌ن له هه‌ندێک شت، که ئه‌گه‌ر ئاشکرا بکرێت بۆتان سه‌غڵه‌تتان ده‌کات، خۆ ئه‌گه‌ر پرسیار بکه‌ن ده‌رباره‌یان له‌کاتی دابه‌زاندنی قورئاندا ئه‌وه بۆتان ئاشکرا ده‌کرێت، خوا چاوپۆشی لێ کردوون و (باسی نه‌کردوون) خواش لێخۆشبوو و به‌حیلم و حه‌وسه‌ڵه‌یه.\n(102) بێگومان که‌سانێک پێش ئێوه پرسیاریان ده‌رباره‌یان کرد، پاشان که بۆیان ڕوون ده‌بۆوه بڕوایان پێ نه‌ده‌کرد و پێی بێ باوه‌ڕ بوون (که‌واته ئێوه وامه‌بن).\n(103) خوا بڕیاری ئه‌وه‌ی نه‌داوه که وشتر گوێی ببڕدرێت یان به‌ڕه‌ڵا بکرێت، یان به‌رخۆله‌ی مه‌ڕه‌کان بۆ بته‌کان سه‌ر ببڕدرێت، یان وشتری نێر ئازاد بێت، به‌ڵام ئه‌وانه‌ی بێ باوه‌ڕ بوون درۆیان به‌ده‌م خواوه هه‌ڵده‌به‌ست، زۆربه‌شیان ژیر نابن (هه‌ر له خۆیانه‌وه بڕیاری نابه‌جێ ده‌ده‌ن و کرداری ناپه‌سه‌ند ده‌که‌ن).


پەرلەمانتارێکى پێشووى پارتى لە پەرلەمانى عێراق رایگەیاند، دەنگی کورد لە کەرکوک "فرۆشراوە بە سایلۆ و بەنزینخانە"، هەندێک لەنوێنەرەکانی ئەو شارەش تۆمەتباردەکات بەوەى متمانەیان "دۆڕاندووە و فرۆشتوویانە".\nشاخەوان عەبدوڵڵا (7ى تەموزى 2021) لە بڵاوکراوەیەکدا رایگەیاند، وەک پاڵێوراوى حزبەکەى بۆ هەڵبژاردنى داهاتووى پەرلەمانى عێراق لەسەر بازنەى کەرکوک دیارى کراوە.\nئەو پەرلەمانتارەى پێشوو ژمارەیەک بەڵێنى بە دەنگدەرانى داوە و جەختیلەوەکردووەتەوە، ئەگەر سەرکەوتنى بەدەستهێنا هاوشێوەى پێشوو کار بکات و دەنگى ڕاستەقینەى کەرکوکیەکان بێت و بازرگانى بە دەنگەکانیانەوە نەکات.\nئەو پاڵێوراوەى پارتى لە بەشێکى ترى نوسینەکەیدا، ئاماژە "فرۆشتنى دەنگى کەرکوکیەکان لەلایەن بەشێک لە نوێنەرانى شارەکە بە پرۆژە و بەنزینخانە و سایلۆ دەکات" و بەڵێن دەدات، ئەو بەو شێوەیە نەکات کە ئەو کەسانە کردنیان و متمانەى خۆیان فرۆشت.\nجەختلەوەش دەکاتەوە، کاردەکەن بۆ ڕێگرى کردن لە پرۆسەى تەعریب و داگیرکردنى زەوى و زارى کورد و گەڕانەوەى پێگەى راستەقینەى کورد لە ناوچەکان.\nپارتی هەڵوێستی خۆی لەبارەى کێشەکانی هاوسەرۆکانی یەکێتی ئاشکرا کرد\n2021.07.11 - 12:55\nنزمترين پلەی گەرما لە عێراق لە شارێكی باشوور بوو\n2021.07.20 - 19:47\nئامارى نوێى کۆرۆنا لە هەرێم ’توشبوون بە بەرزى مایەوە’\n2021.07.20 - 19:08


ئیسلامییەكانی كوردستان لە بیرەوەریی سەركردەیەكی داعشدا |\nHome ڕاپۆرت ئیسلامییەكانی كوردستان لە بیرەوەریی سەركردەیەكی داعشدا\nڕۆژی (24 ئازار 2016) دەزگاكانی ڕاگەیاندن هەواڵی كوژرانی كەسی دووەمی داعشیان ڕاگەیاند، ئەو كەسە كە لە قۆناغە جیاوازەكانی ژیانی چەندین نازناوی هەبووە، (ئەبو عەلا، ئەبو ئیمان، ئەبوحەسەن، سەید خەلیل، ئەبو زەینەب، حاجی تاهیر، عەبدوڵڵا ڕەشید بەغدادی، ئەبو حەسەن قەرداش، ئەبو عەلی ئەنباری، ئەبو سوهەیب عێراقی، ئەبو موسعەب شامی، ئەوعەلا دارئیسلامیی، ئەبو عوبەیدە) نازناوی ئەو بوو، جێگری ئەبووبەكر بەغدادییە، ناوی ڕاستەقینەی (عەبدولڕەحمان محەمەد مستەفا)یە، 1959 لە گوندێكی ناحیەی ڕەبیعە لە موسڵ لە دایك بووە، كۆلێجی شەریعەی لە بەغداد تەواو كردووە، دواتر بۆ ماوەی حەوت ساڵ لە ڕیزی سوپای عێراق سەربازی دەكات و پاشان دەبێتە مامۆستای قوتابخانە، لە نەوەدەكانی سەدەی ڕابردوو لە تەلەعفەر و دەوروبەری وەكو وتاربێژ دەركەوتووە. كوڕەكەی (ئەبو عەبدوڵڵا ئەنباری) بیرەوەرییەكانی ئەبوعەلای نووسیوەتەوە، لە 2018 داعش بە شێوەی ئەلیكترۆنی چاپیان كردووە، لە زۆربەی شوێنەكان ئەبو عەبدوڵڵا دەقی قسەكانی باوكی وەكو خۆی دەگێڕێتەوە و باسی ڕووداوەكان دەكات، لە هەندێك شوێنی بیرەوەرییەكان باس لە پەیوەندیی ئەبو عەلا و ئیسلامییەكانی كوردستان و هەندێك لە كەسایەتییەكان دەكات، هەروەك باس لە قۆناغەكانی ژیان و وابەستەبوونی بە گرووپە جیهادییەكانەوە دەكات.\nبە وتەی خۆی لە سەرەتای سەدەی نوێ زنجیرە كتێبێكی دەربارەی جیهادی ئەفغانستان و چیچان بە دەست گەیشتووە، لەوانە زنجیرەی (عاشقانی شەهیدی)، ئەمەش كەڵكەڵەی مومارەسەی جیهاد و ڕۆیشتن بۆ جیهادی لە مێشكدا گەڵاڵە كردووە، لەو سەروبەندەدا كەسێكی هاوڕێی بە ناوی عەلی (ئەبو عومەر) هەواڵی پێ داوە كە پیاوێك دەناسێت و دەتوانێت بیانگەیەنێتە كوردستان بۆ لای موجاهیدەكان (مێژووی ئەم ڕووداوانە دەگەڕێتەوە بۆ ساڵی 2001- سیوەیلی). ئەبو عەلا دەڵێت «وادەی سێ ڕۆژ دواترمان دانا لە شاری موسڵ كە ئەو كەسە ببینین، لە كاتی دیاریكراو چووینە گەراجی باكوور لە شاری موسڵ و چاوەڕێی هاوڕێكەمان بووین، ئەمە یەكەم دیدارم بوو لەگەڵی، زانیم كە لە جەماعەتی عەلی باپیرە، كە قسەمان لەگەڵ كرد داوای كرد سەردانی عەلی باپیر بكەین لە ناوچەكەی خۆیان لە باكووری عێراق، وا ڕێک كەوتین كە دوای كەمتر لە مانگێك دوای جەژن سەردانیان بكەین».\nئەبو عەلا بەردەوام دەبێت لە گێڕانەوەی بەسەرهاتەكە و دەڵێت: «لە كاتی دیاریكراودا ڕۆیشتین، كەسێك كە ناوی (عەبدولوەهاب) بوو، لە گەراجی یەكێك لە شارەكانی كوردستان چاوەڕێمان بوو، بردینی بۆ ماڵی خۆیان، خانوویەكی بچكۆلەی گڵ بوو، چاوەڕێی ئەو كەسەمان دەكرد كە دیدارمان هەبوو لەگەڵی، كەسەكە هات خۆی ناساند ناوی (دڵشاد كەلاری) بوو، نوێنەری عەلی باپیر ئەمیری كۆمەڵ بوو، دڵشاد كەلاری كەوتە باسی كۆمەڵ كە بۆچی درووست بوون و چیان دەوێت، پاشان كەوتە باسی ئەمیرەكەیان كە ساڵانە دووجار خۆی بە پێوەرەكانی قورئان دەپێوێت تا بزانێت لە كوێدا پابەندە بە شەرعەوە و لە كوێشدا لایداوە تا خۆی چاك بكاتەوە».\nبە وتەی ئەبو عەلا، دڵشاد كەلاری لە درێژەی قسەكانیدا وتوویەتی: «ئەگەر بیبینن –مەبەستی عەلی باپیر بووە- بە دڵنیاییەوە خۆشتان دەوێت، لەم قسانەدا بووە وێنەیەكی عەلی باپیری لە گیرفانی دەرهێناوە. وێنەكە سەرنجی ئەبو عەلای بۆ لای خۆی ڕاكێشاوە و لەوبارەوە دەڵێت: «سەرنجم دا لە وێنەكە، عەلی باپیر تەسبیحێكی بە دەستەوە بوو، دواتر هاتینەدەر لە ماڵەكە و جێمان هێشت. لە ڕێگەی گەڕانەوەمان كەمێك قسەمان كرد لەگەڵ هاوڕێكەم، ئەوەی لە دڵی مندا درووست بوو هەمان شتیش لە دڵی ئەودا دروست بوو كە چۆن ئەمیری كۆمەڵێكی جیهادی وێنە دەگرێت یان تەسبیحی بە دەستەوەیە؟ هەر ئەمەش بووە هۆی دووركەوتنەوەمان لە كۆمەڵی ئیسلامیی».\nجێگرەكەی ئەبووبەكر بەغدادی، هەڵسەنگاندنی بۆ دۆخی دواتری عەلی باپیر ئەوەیە كە لە دین هەڵگەڕاوەتەوە و لەوبارەوە دەڵێت: «عەلی باپیر ئێستا (كاتی نووسینی بیرەوەرییەكان 2016- سیوەیلی) لە دین هەڵگەڕاوەتەوە و لە حكومەت بەشدارە. دوای دیدارەكەی دڵشاد كەلاری، پەیوەندیمان لەگەڵ عەبدولوەهاب هەر بەردەوام بوو، جارجار لە تەلەعفەر سەردانی دەكردم و پەیوەندیمان بەهێز بوو».\nئەبو عەلا دێتە سەر باسی پەیوەندی بە پشتیوانانی ئیسلام و ئاشنابوونی بەو ڕێكخراوە و دەڵێت: «ڕووداوەكان خێرا تێدەپەڕین، ڕۆژێك عەبدولوەهاب لە ماڵی خۆمان سەردانی كردم كەسێكی تری لەگەڵ بوو وەكو نوێنەر و سەركردەی پشتیوانانی ئیسلام خۆی ناساند (ناوی ئەو كەسە ناهێنێت و ئاماژەی بەوە داوە كە ئەو كەسە لای حكومەتی عێراق بەند كراوە بۆیە ناوی ناهێنێت -سیوەیلی)، گفتوگۆی زۆرمان كرد دەربارەی بنەماكانی كاری پشتیوانانی ئیسلام، پەیوەندیمان بە یەكەوە بەهێز بوو داوای لێ كردم سەردانی بكەم لە ماڵی خۆی لە بەغداد، ئەو سەركردەی پشتیوانانی ئیسلام لە بەغداد دادەنیشت».\nهەرچەندە ئەبو عەلا زانیارییەكی ئەوتۆ دەربارەی ئەو كەسە ناداتە خوێنەر كە وەكو نوێنەری پشتیوانانی ئیسلام دەیناسێنێت، بەڵام جێگەی سەرنجە كە ئەو كەسە لەو كاتەدا ماڵی لە بەغداد بووە، ڕەنگە بە ڕەگەز عەرەب بێت یان كورد بێت و لەوێ نیشتەجێ بووبێت و كاری بۆ ئەو هێزە كردبێت، لەوانەیە جۆرێك لە جۆرەكان ڕێكخەری پەیوەندیی پشتیوانانی ئیسلام و ڕێكخستنەكانیان بووبێت لە ناوەڕاستی عێراق یان دەرەوە و ڕێكخراوی قاعیدە، بە تایبەت كە لە كاتی سەردانی ئەبو عەلا بۆ ماڵیان ئەبو موسعەب زەرقاوی لەوێ بووە، هەر وەكو باسی دەكات و دەڵێت: «ڕۆژگار تێپەڕی و سەردانی بەغدادم كرد، چوومە ماڵی نوێنەرەكەی پشتیوانانی ئیسلام، پێی وتم كەسێك میوانمە بە ڕەگەز ئوردنییە و لە ئەفغانستان بووە پاشان هاتووەتە كوردستان و ئێستا لێرەیە –بەغداد-، دوای نوێژی مەغریب میوانەكە هاتە لامان و پێكەوە نانمان خوارد و خۆی پێ ناساندم ئەویش ئەبو موسعەب زەرقاوی بوو».\nنوێنەری پشتیوانانی ئیسلام جارێكی تر لە تەلەعفەر سەردانی ئەبو عەلا دەكات، داوا لە ناوبراو دەكات خۆی و ئەو كەسانەی متمانەی پێیانە دەرچن بۆ جیهاد، بەڵام ئەبو عەلا مەرجی ئەوەی بۆ دادەنێت كە دەبێت خودی خۆی سەردانی بیارە بكات و لە نزیكەوە واقیعەكە ببینێ و ئەوكاتە بڕیار دەدات، مانگێك چاوەڕوان دەبن، دەرفەت ناڕەخسێت سەردانی بیارە بكەن، بۆیە ئەبو عەلا داوا لە نوێنەری پشتیوانانی ئیسلام دەكات فیلمێكی بەڵگەنامەیی دەربارەی خۆیان ئامادە بكەن و بۆیان بهێنن، هاوكات تۆمارێكی دەنگیی یەكێك لە چەكدارانی پشتیوانانی ئیسلام كە لە بنەڕەتدا خەڵكی تەلەعفەر بوو گەیشتە دەستی ئەبو عەلا و باسی دۆخی پشتیوانانی ئیسلامی دەكرد.\nزۆری نەخایاند نوێنەرەكەی پشتیوانانی ئیسلام جارێكی تر پەیوەندی دەكاتەوە بە ئەبو عەلا و داوای لێ دەكات پێویستیان بە دكتۆرێكە هاوكاریان بێت، ئەمیش دەكەوێتە خۆ و پزیشكێكی ددان قەناعەت پێ دەكات بچێتە بیارە، ڕێوشوێنەكانی ئامادە دەكەن بەڵام دواجار ناتوانن بیگەیەننە ناوچەكە و بیرۆكەكە واز لێ دێنن.\nهەر لە دانیشتنەكاندا نوێنەری پشتیوانانی ئیسلام داوا لە ئەبو عەلا دەكات هاوكاریان بێت لە درووستكردنی چەكی بێدەنگ (كاتم الصوت)، لە ماوەی دوو مانگدا ئەبو عەلا چەند دانەیەكیان بۆ درووست دەكات و دەیبات لە بەغداد ڕادەستی نوێنەرەكەی پشتیوانانی ئیسلامی دەكات، ئیتر هیچ ئاماژەیەك بەوە نادات ئاخۆ ئەو چەكانە گەیشتوونەتە دەستی پشتیوانانی ئیسلام لە ناوچەی هەورامان یان نا و ئەگەر گەیشتوون چۆن گەیشتوون؟\nدوای ڕووخانی بەعس و درووستبوونی ئەنسار سوننە بە سەركردایەتیی ئەبو عەبدوڵڵا شافعی كە پێشتر ڕێبەری پشتیوانانی ئیسلام بوو، ئەبو عەلا بووە جێگری شافعی. كاتێك هەر دوو گرووپی ئەنسار سوننە و گرووپەكەی زەرقاوی كەوتنە وتووێژ تا كارەكایان تێكەڵی یەك بكەن، زەرقاوی و شافعی هەر یەكەیان دەیانویست خۆی بەرپرسی كارەكە بێت، لەم نێوەندەدا ئەبو عەلا دەستبەرداری شافعی دەبێت و بەیعەت دەداتە زەرقاوی و دەبێتە جێگری.\nناكۆكیی زەرقاوی و شافعی كۆتایی نەهات، هەردولا نیگەرانیی خۆیان گەیاندە ئوسامە بن لادن و سەركردەكانی تری قاعیدە لە ئەفغانستان، دواجار بۆ یەكلاكردنەوەی ناكۆكییەكان، ئەبو عەلا بە نهێنی سەردانی وەزیرستان دەكات و چاوی بە ژمارەیەك سەركردەی قاعیدە دەكەوێت، پاش گەڕانەوەی (ئەنجوومەنی شورای موجاهیدان)یان دامەزراند. دواتریش لەگەڵ ڕاگەیاندنی داعش بووە جێگری ئەبووبەكر بەغدادی.


Mewda Media | توێژینەوەیەک ئاشکرای دەکات، بۆچی ددانەکان زەردن و چۆن\nتوێژینەوەیەک ئاشکرای دەکات، بۆچی ددانەکان زەردن و چۆن رێگری لێبکەین؟\nمەودا میدیا - سلێمانی | 2021/04/02\nکێشەی زەردبوونی ددانەکانی تازە نییە و زۆرجار لەلایەن کەسانی جیاواز لە چین و توێژە جیاوازەکانی ژیاندا ئەزموون دەکرێت، چونکە ددانەکان رۆڵێکی بنەڕەتی لە دەرکەوتنی کەسەکەدا دەگێڕێت، بۆیە بەردەوام کەسەکان پێیان باشە ددانەکانیان بە تەندروستی و سپییەتی بهێڵنەوە.\nبەپێی راپۆرتێک کە ئاژانسی هەواڵی تایمز نیوز بڵاویکردووەتەوە، خەڵک بەردەوام ئارەزووی ددانی سپی دەکەن، بەڵام زۆر کەس بە دەست زەردبوونی ددانەکانیانەوە دەناڵێنێت، راپۆرتەکە ئاماژەی بە هەندێک هۆکاری باوی زەردبوونی ددانەکان کردووە، لەوانە چالاکی ناتەندروستی شێوازی ژیان وەک جگەرەکێشان و جەختکردنەوە لەسەر ئەو خواردنانەی کە شەکر و کاربۆهیدراتی زۆری تێدایە، هەروەها وەرگرتنی هەندێک دەرمانی دیاریکراو.\nهەندێک لەو رێگایانەی کە یارمەتی دەرن بۆ سپیبوونەوەی ددانەکان و تەندروستییان دەکات، ئەوانیش:\n- سرکەی سێو: زۆرێک لە لێکۆڵینەوەکان دەریانخستووە سرکەی سێو دەتوانێت یارمەتیدەر بێت بۆ بەدەستهێنانی ددانی سپیتر و یارمەتیدەربێت بۆ رزگاربوون لە زەردبوونی ددانەکانی، لەگەڵ ئەوەشدا دەبێت بە کەمی بەکاربهێنرێت و زۆر چڕنەبێت، چونکە رەنگە ببێتە هۆی تێکچوونی ددان.\n- فڵچە: هەروەها وریابە کە رۆژانە لانی کەم دوو جار ددان بۆ ماوەی 2 - 3 خولەک بە فڵچە بشۆ بۆ پاراستنی ددانەکانت و بۆ رزگاربوون لەو پەڵە زەردانەی لەسەریان دروستبووە، هەروەها زمانیشت بە فڵچە پاکبکەرەوە.\n- پرئۆکسیدی هایدرۆجین و سۆدەی نان: تێکەڵبوونی هایدرۆجینی پێرئۆکسیدی لەگەڵ سۆدە هەڵبژاردەیەکی باشە بۆ رزگاربوون لە زەردبوونی ددانەکان، دەتوانیت لە ماڵەوە دوو کەوچک لە پێرئۆکسیدی هایدرۆجین لەگەڵ کەوچکێک سۆدە تێکەڵبکەیت و بۆ شۆردنی ددانەکان بەکاریبهێنیت.


له‌سه‌ر زه‌وی و زارهاوڵاتییه‌ك كوژرا، سێ كه‌س برینداربون و 11 كه‌س ده‌ستگیركران\nله‌سه‌ر زه‌وی و زار\nهاوڵاتییه‌ك كوژرا، سێ كه‌س برینداربون و 11 كه‌س ده‌ستگیركران\nفۆتۆ: amirali mirhashemian، لە ماڵپەڕی unsplash وه‌رگیراوه له 9ی شوباتی 2021\nهاوڵاتییه‌ك له ناحیه‌ی له‌یلان كوژرا و سێ كه‌س دیكه برینداربون، به‌هۆی دروستبونی بارگرژییه‌وه له‌سه‌ر دابه‌شكردنی زه‌وی و زار، كه به‌هۆیه‌وه تائێستا 11 كه‌سیش ده‌ستگیركراون.\nروداوه‌كه دوێنێ سێشه‌ممه 20ی نیسانی 2021 بووه، له نێوان دوو بنه‌ماڵه‌ی دانیشتوی گوندی یارمجه‌ی سه‌ر به ناحیه‌ی له‌یلان له باشوری خۆرهه‌ڵاتی كه‌ركوك.\nمحه‌مه‌د وه‌یس، به‌ڕێوه‌به‌ری ناحیه‌ی له‌یلان به (كه‌ركوك ناو)ی وت "له نێوان ئه‌و دوو بنه‌ماڵه‌یه‌دا شه‌ڕه ته‌قه رویداوه، به‌هۆیه‌وه یه‌ك كه‌س كوژراوه و سێ كه‌سی تر برینداربون".\nبارگرژییه‌كه به‌هۆی ناكۆكییه‌وه‌یه له‌سه‌ر خاوه‌ندارێتی زه‌وی و زار، به‌وته‌ی وه‌یس، "یه‌كێك له بنه‌ماڵه‌كان ئه‌ندازیاریان هێناوه بۆ جیاكردنه‌وه‌ی زه‌وی و زار به‌ڵام بنه‌ماڵه‌كه‌ی تر وتویانه دۆسیه‌كه له دادگایه و دادوه‌ر بڕیار له‌سه‌ر چۆنیه‌تی دابه‌شكردنی زه‌وییه‌كان ده‌دات، بۆیه بۆته مشتومڕ و پێكدادانی لێكه‌وتۆته‌وه".\nله‌و شه‌ڕه‌دا دوو ده‌مانچه و سێ كڵاشینكۆف بۆ ته‌قه‌كردن له‌لایه‌ن هه‌ردوو بنه‌ماڵه‌وه به‌كارهێنراون.\nسه‌رچاوه‌یه‌كی ئه‌منی له له‌یلان به (كه‌ركوك ناو)ی وت "ئه‌و دوو بنه‌ماڵه كه‌سوكاری یه‌كترین و له هۆزی دلێمین، به‌هۆی شه‌ڕی نێوانیانه‌وه له‌سه‌ر زه‌وی و زار كه‌سێك كوژراوه و چه‌ند بریندارێكیش هه‌ن، بۆیه دادوه‌ر له پێناو رێگری له گه‌وره‌تربونی كێشه‌كه به‌پێی مادده‌ی 406ی یاسای سزادان 11 كه‌سی ده‌ستگیركردووه".\nئه‌و مادده‌یه‌ی یاسای سزادانی عیراقیی تایبه‌ته به كوشتنی به‌ئه‌نقه‌ست و سزاكه‌ی زیندانی هه‌تاهه‌تایی تا له‌سێداره‌دانه.\n(كه‌ركوك ناو) هه‌وڵیدا له‌گه‌ڵ هه‌ردوو بنه‌ماڵه‌كه‌دا قسه بكات به‌ڵام هه‌وڵه‌كانی بێ ئاكام بون.\nهاوڵاتییه‌كی دانیشتوی گوندی یارمجه كه له‌به‌ر پاراستنی گیانی خۆیی و تێكه‌ڵنه‌بونی به‌و دۆسیه‌یه داوایكرد ناوی بلاونه‌كرێته‌وه به (كه‌ركوك ناو)ی وت "هه‌ردوو بنه‌ماڵه‌كه خزمی یه‌كترین و به‌هۆی بارگرژییه‌كه‌وه قوربانی له هه‌ردولا كه‌وته‌وه، ئێستاش یه‌كێك له ماڵه‌كان گونده‌كه‌ی به‌جێهێشتووه و رۆیشتون".\nبه‌شێك له خه‌ڵكی ناوچه‌كه داوایان له ئیداره‌ی له‌یلان كردووه هه‌ردوو بنه‌ماڵه له گونده‌كه ده‌ربكرێن.\nبه‌ڕێوه‌به‌ری ناحیه‌كه وتی "دانیشتوانه‌كه‌ی گونده‌كه ده‌ڵێن با ئه‌وان بڕۆن تا روداوی گه‌وره‌تری لێنه‌كه‌وتۆته‌وه".


گیراوه‌ی په‌تاته له هه‌وكردن ده‌تپارێزێت\nپه‌تاته سه‌وزه‌یه‌كی به‌سووده بۆ ته‌ندروستیی جه‌سته و ئێسك و چه‌ندان ئه‌ندامی تری جه‌سته به‌هێز ده‌كات، هه‌روه‌ها گیراوه‌ی په‌تاته به هه‌مان شێوه سوودی جۆراوجۆری هه‌یه بۆ جه‌سته‌ی مرۆڤ.\nپسپۆڕانی ته‌ندروستی له توێژینه‌وه‌یه‌كدا ئاشكرایان كردووه، گیراوه‌ی په‌تاته له باشكردن و چاره‌سه‌ركرنی برینه‌كانی گه‌ده‌دا ڕۆڵێكی گرنگ ده‌بینێت، هه‌روه‌ها ڕێژه‌ی ترشی گه‌ده كه‌م ده‌كاته‌وه و هاوكاری گه‌ده ده‌كات بۆ ئاسانكردنی كرداری هه‌رس.\nپسپۆڕان ده‌ڵێن، په‌تاته هه‌ڵگری گه‌ردیله‌ی دژه به‌كتریای تایبه‌ت و جیاوازه كه ده‌توانن برینه‌كانی گه‌ده‌ی مرۆڤ چاره‌سه‌ر بكه‌ن، له‌گه‌ڵ ئه‌وه‌شدا دژیایه‌تی نه‌خۆشیی هه‌وكردن ده‌كات به‌تایبه‌ت هه‌وكردنی ریخۆڵه‌كوێره، واته ڕۆژانه یه‌ك په‌رداخ له گیراوه‌ی په‌تاته هاوكاره بۆ نه‌هێشتنی ئازاری هه‌وكردن و ئازاری گه‌ده.\nپسپۆڕانی میكرۆبناسی پێیان وایه تایبه‌تمه‌ندییه‌كانی په‌تاته بۆ له‌مه‌ودوا له پێناو ته‌ندروستی گه‌ده‌دا، ئاوی په‌تاته ڕۆژانه له‌گه‌ڵ خۆراكدا به‌كار بهێنرێت، چونكه له پێكهاته‌ی گیراوه‌ی په‌تاته‌دا كاربۆهیدرات هه‌یه، جگه له ڤیتامینه‌كانی "A و C و B" هه‌روه‌ها پره له ماده‌ی "كالیسیۆم و پۆتاسیۆم و مه‌گنسیۆم و ئاسن" و چه‌ندان ماده‌ی تری به‌سوود.\nهاوكات لێكۆڵینه‌وه‌كان نیشانیان داوه كه به‌كتریاكانی گه‌ده، له‌وانه‌یه بتوانن له به‌رامبه‌ر دژه میكرۆبه‌كاندا به‌رگه بگرن به‌شێوه‌یه‌كی تایبه‌ت، به‌ڵام توانای به‌رگه‌گرتنیان له به‌رامبه‌ر كاریگه‌رییه‌كانی دژه به‌كتریاكانی گیراوه‌ی په‌تاته نییه، چونكه ئه‌م گیراوه‌یه پڕه له ماده‌ی ئه‌ندامی و ڤیتامین كه دژ به نه‌خۆشی و هه‌وكردن ده‌وه‌ستێته‌وه.


عیراق هەڵوێستی خۆی لەبارەی نرخی دۆلار و ڕێككەوتنی هەرێم ئاشكراكرد - تۆڕی میدیایی خەڵک\nخەڵک- دوای شەش رۆژ له‌دیارنه‌مانی له‌ناحیه‌ی چڕه‌ی سه‌ر به‌پارێزگای دهۆك، ته‌رمی هاووڵاتییەکی تەمەن ٦١ ساڵ له‌ناحیه‌ی ئه‌لقوشی سنوری شاری موسڵ دۆزرایه‌وه. هێمن سلێمان وته‌بێژی پۆلیسی دهۆك لە هەژماری تایبەتی خۆی بڵاویکردووەتەوە کە دوای ئەوەی شەش رۆژ پێش ئێستا هاووڵاتییەک بەناوی (عه‌بدوڵڵا ئیسماعیل) لە كۆمه‌ڵگه‌ی چڕه لە ماڵ چووەتە دەرەوە و نەگەڕاوەتەوە، ئه‌مڕۆ ته‌رمه‌كه‌یان له ناحیه‌ی ئه‌لقوشی سه‌ر به پارێزگای موسڵ دۆزیوەتەوە. پۆلیسی دهۆک دەشڵێت:" هاووڵاتییەکە ته‌مه‌نی ٦١ ساڵه، ئێستا ته‌رمه‌كه‌ی له‌پزیشكی دادی دهۆكه به‌مه‌به‌ستی دیاریكردنی هۆكاری سه‌ره‌كی مردنه‌كه‌ی، چونكه هیچ ئاسه‌وارێكی پێوه دیار نییه". به‌ڵام ئه‌فسه‌ر و كارمه‌ندانی پۆلیسی دهۆك له‌گه‌ڵ هێزه‌كانی ناحیه‌ی ئه‌لقوش به‌دواداچون و لێكۆڵینه‌وه‌كانیان ده‌ستپێكردوه به‌مه‌به‌ستی زانینی هۆكاری مردنی ئه‌و هاوڵاتیه.\nوتەبێژی ئەنجومەنی وەزیرانی عیراق ڕایدەگەیەنێت، گرێی سەرەكی لە پەسندكردنی پڕۆژەیاسای بودجەی ساڵی 2021دا پشكی هەرێمی كوردستانە و تا ئێستا لە ئەنجومەنی نوێنەران ڕێككەوتنی كۆتایی لەسەر نەكراوە.\nحەسەن نازم وتەبێژی ئەنجومەنی وەزیرانی عیراق لە كۆنگرەی ڕۆژنامەوانی هەفتانەی خۆیدا ڕایگەیاند، دەنگدان لەسەر پڕۆژەیاسای بودجە بۆ ڕۆژی شەممەی داهاتوو دواخرا و ئەو دواخستنەش ئاماژەیە بەوەی گفتوگۆكان لەوبارەوە بەردەوامن.\nوتەبێژی ئەنجومەنی وەزیرانی عیراق ئاماژەی بەوەشدا “لە چەندین كۆنگرەی ڕۆژنامەوانیدا باسی ئەوەم كردووە كە گرێی سەرەكی لە پەسندكردنی بودجەدا پشكی هەرێمی كوردستانە و دواخستنی دەنگدان لەسەریشی ئاماژە و بەڵگەیە كە تا ئێستا نەگەیشتوونەتە ئەنجامی كۆتایی لەبارەوە.”\nحەسەن نازم هیوای خواست “ئەو قەیرانە كۆتایی بێت بۆ پەسندكردنی بودجە”، چونكە حكومەت دەیەوێت لە ژێر ڕۆشنایی یاسای بودجەدا كاربكات.\nلەبارەی داواكارییەكانی تایبەت بە دەستكاریكردنی بەهای دۆلار بەرامبەر دینار، وتەبێژی ئەنجومەنی وەزیرانی عیراق ڕایگەیاند، گۆڕانكاریكردن لە بەهای دۆلار بەرامبەر دینار گفتوگۆی لەبارەوە دەكرێت، بەڵام “تا ئێستا ناتوانین باسی گۆڕانكارییەكی ڕاستەقینە لەبارەی بەهای دۆلار بكەین؛ ئەمە تەنیا گفتوگۆیە”.\nحەسەن نازم ڕوونیشیكردەوە، دەستكاریكردنی زۆر لەو دەقی پڕۆژە بودجەیەی حكومەت بۆ ئەنجومەنی ناردووە ڕەنگدانەوەی لەسەر پلان و كارەكانی حكومەت دەبێت.\nخەڵك- لەگەڵ كردنەوەی بازاڕی دراوەكان، نرخی دۆلار بەرامبەر بە دیناری عێراقی بەرزبوونەوەی تۆماركرد و نرخی تمەن شكا. خاوەنی نووسینگەیەكی ئاڵوگۆڕی…


ئەگەری داخستنی سنوورەكان دوای ریفراندۆم\nئەگەری داخستنی سنوورەكان دوای ریفراندۆم   31/7/2017\nیەكێتیی هاوردە و ناردنكارانی كوردستان هاووڵاتیان دڵنیادەكاتەوە سنوورەكانی وڵاتانی دراوسێ لەگەڵ هەرێمی كوردستان بە هۆی ئەنجامدانی ریفراندۆمەوە داناخرێن، داوا لە هاوردەكارانیش كراوە بڕێكی زیاتری خۆراك و كاڵاكان هاوردەی هەرێم بكەن.\nمستەفا عەبدولڕەحمان سەرۆكی رێكخراوی یەكێتیی هاوردە و ناردنكارانی كوردستان لە كۆنگرەیەكی رۆژنامەوانیدا رایگەیاند: لە هەموو بۆنەیەكدا ئاگاداری ئەندامانمان دەكەین كاڵای باش بهێنن و بازاڕەكان پڕ بكەن لە كاڵا و كۆگاكانیان پڕ بكەن، چونكە لە بۆنەكاندا پێویستی و خواست لەسەر كاڵاكان زیاتر دەبێت. مەبەستمان لەم لێدوانەی كە داوای هێنانی كاڵامان كردووە، ئەوەیە كاڵایەكی زیاتر بهێنرێنە بازاڕەوە، هەمووان دڵنیا دەكەمەوە كە هیچ كات گرژی لە سنوورەكان روونادات، ئەوەش لەبەر ئەوەی وڵاتانی دراوسێ بەرژەوەندییان زیاترە لە ئێمە و ساڵانە كاڵایەكی زۆر رەوانەی هەرێمی كوردستان دەكەن، وڵاتێكی وەك ئێران ئاستی هەناردەكردنی بۆ هەرێم دەگاتە پێنج ملیار دۆلار و توركیاش دەگاتە ١٠ ملیار دۆلار و زۆربەی كارگەكانیان لق و ئۆفیسیان هەیە لە هەرێم هەیە و گرێبەستیان كردووە.\nئەوەشی وت: بازاڕی هەرێم لەم كاتەدا نزمترین نرخی هەیە و دڵنیابن كاڵایەكی زۆر بەڕێوەیە و پێش 20 رۆژ ئەندامانمان ئاگادار كردووە لەم دۆخەدا كاڵا و كەلوپەلی زیاتر بخەنە بازاڕەوە.\nسەرۆكی رێكخراوی یەكێتیی هاوردە و ناردنكارانی كوردستان داوای لە ئەندامانی رێكخراوەكەی كرد، بەهیچ شێوەیەك كاڵاكان هەڵنەگرن و نەبنە هۆكاری گرانبوونی كاڵا و كەلوپەل لە بازاڕەكاندا و ئاماژەی كرد بەوەی هەر كاڵایەك لە كۆگاكاندا هەڵبگیرێت لە لایەن لیژنەكانی قایمقامیەتەوە دەستی بەسەردا دەگیرێت.\nلە لایەكی ترەوە، مەهمەت ئۆغوتچو سەرۆكی یانەی گڵوباڵ ریسۆرس پارتنەرش و بۆسفۆر ئینەرجی توركی رایگەیاند، ئەگەر بێت باكووری عیراق سەربەخۆیی هەڵبژێرێت، ئەوا چاوەڕوان دەكرێت هەریەك لە بەغدا، تاران و ئەنقەرە هەڵوێستیان بە هەمان ئاراستەدا بێت و ئەمەش رەنگە كاریگەریی نەرێنیی بكاتە سەر هاوكارییكردنی سەرچاوەكانی وزە لە رووی داراییەوە لە ناوچەكە، كارپێكردنیان و گەیاندنیان بە بازاڕە نێودەوڵەتییەكان.\nمەهمەت ئۆغوتچو هەڵسەنگاندنی بۆ بڕیاری ریفراندۆمی هەرێمی كوردستان كرد و ئاشكرای كرد دوای راگەیاندنی ئەنجامدانی ریفراندۆم لە ٢٥ی ئەیلوولدا، ئەو بڕیارە توانای ئەوەی هەیە هاوسەنگییەكان كە ماوەی ١٥ ساڵە لە ناوچەكەدا لە نێوان هێزە سیاسییەكان، دراوسێیەكان و لەسەر ئاستی نێودەوڵەتیش لە ئارادان، سەراوبن بكات و رایگەیاند، ئەگەر لەو ناوچانەی كە لە دەستووری عیراقدا وەك ناوچەی ناكۆكی لەسەر دیارییكراون، ئەو ریفراندۆمە ئەنجامبدرێت، ئەوا مەترسیی پێكدادان دروست دەبێت.\nناوبراو، باسی لەوەش كرد لە ئێستادا جگە لە ئیسرائیل هیچ دەوڵەتێك پشتیوانی لە هەوڵی ریفراندۆم ناكات، ئەوەیش لە قۆناغێكدا كە بەرەنگاربوونەوەی رێكخراوی تیرۆریستیی داعش درێژەی هەیە، وابیردەكرێتەوە كە كاریگەری نەرێنی لەسەر هاوپەیمانی نێودەوڵەتی دروست دەكات.\nمەهمەت ئۆغوتچو ئاماژەی بەوە كرد، هێشتا هەرێمی كوردستان پەیوەندییەكانی لەگەڵ بەغدا نەپچڕاوە، ئەو هەیبەتەی سەرۆك وەزیرانی عیراق، حەیدەر عەبادی بە هۆی رزگاركردنی موسڵەوە بەدەستیهێناوە بە هۆی بڕیاری سەربەخۆیی باكوورەوە دەهەژێت و رێگا لە بەردەم جێگری سەركۆماری عیراق، نوری مالیكی دەكرێتەوە دووبارە بێتەوە سەر دەسەڵات، لەبەرئەوە واشنتۆن و لەندەن لە ئێستادا پشتیوانیان لەو بڕیارە نەكردووە.\nمەهمەت ئۆغوتچو ئاماژە بەوە دەكات، هەوڵی هەرێمی كوردستانی عیراق بۆ سەربەخۆیی، كاریگەریی نەرێنی دەكاتە سەر وزەی ناوچەكە لە گەیاندنیدا بە بازاڕەكانی جیهان. پێویستە لە مانگەكانی داهاتوودا بڕیاری كۆتایی لەسەر وەبەرهێنان و گواستنەوە و پاككردنەوەی گازی سروشتی لە گۆگرد و پێكهاتەكانی بدرێت تاكو لە ٢٠٢٠دا یەكەم كاروانی گازی سروشتی بچێتە سنوورەكانی توركیا و دەڵێت، سەرەڕای كەمی نرخەكەی بەڵام بە هۆی ئەوەی حكومەتی هەرێم گرەنتی سەروەری نییە و مەترسی ئاسایشی بەردەوامی هەیە، لەو دۆخەدا ئاستەمە پارە بەدەست بهێنێت، بەڵام بە پشتگیری توركیا دەكرێت ئەمە ئەنجام بدرێت.\nناوبراو ئاماژە بەوە دەكات كە لە كاتێكدا هەرێمی كوردستانی عیراق سەربەخۆیی خۆی هەڵبژارد، دەكرێت چاوەڕێی ئەوە بكرێت كە بەغدا و تاران و ئەنقەرە بە هەمان ئاراستە كار بكەن، ئەمەش كاریگەری خراپی دەبێت لەسەر گەیاندنی بە بازاڕی نێودەوڵەتی و دۆزینەوەی سەرچاوەی دارایی.\nهاوكات، ئەرشەد ساڵحی سەرۆكی بەرەی توركمانی و ئەندامی ئەنجومەنی نوێنەرانی عیراق دەڵێت، ریفراندۆم خێری بۆ هیچ كەس نابێت.\nئەو بەرپرسەی توركمانەكانی عیراق لەلێدوانێكدا دەڵێت، ئەو ریفراندۆمەی لە ناوخۆ و ناوچەكەدا كاردانەوەی لێكەوتۆتەوە، خێری بۆ هیچ كەس تێدا نابێت. ئەم ریفراندۆمە بە هەموو شێوەیەك وڵات بەرەو گێژاوێكی دیكە دەبات.\nئەرشەد ساڵحی ئاماژەی بەوەشدا، شاری كەركوك كێشە لەسەرە و شارێكە هەزار ساڵە توركمان، كورد، عەرەب و سریان پێكەوە تیایدا دەژین و وتی، ئایندەی كەركوك تەنها و تەنها لەلایەن ئەنجومەنی نوێنەرانی عیراقەوە دیاریی دەكرێت.\nناوبراو باسی لەوەشكرد، كارێكی ناژیرییانەیە هێشتا شەڕی داعش بەردەوامە و ریفراندۆم ئەنجامبدرێت.\nئەرشەد ساڵحی وتی، لەم ریفراندۆمەدا كە وڵاتێك بەرەو دابەشبوون دەبات، 10 ساڵە گرژی و شەڕ و تیرۆری لێنەبڕاوە، كوردەكان لە هەمووان زیاتر زەرەرمەند دەبن. كوردەكان كە دوای روخانی سەدام دەستكەوتی باشیان دەستخستوە، بەم ریفراندۆمە لە رووی سیاسی، ئابووری و نیشتمانییەوە زیانی زۆریان لێدەكەوێت.


www.komalah.org - گرانی ٣٠ لەسەدی لە ژێر سێبه‌ری درۆی تەوەرومی یەک رەقەمیدا\nلاپه‌ڕه‌ی سه‌ره‌کی | وتاری ڕۆژ | گرانی ٣٠ لەسەدی لە ژێر سێبه‌ری درۆی تەوەرومی یەک رەقەمیدا\nگرانی ٣٠ لەسەدی لە ژێر سێبه‌ری درۆی تەوەرومی یەک رەقەمیدا\nلە حاڵێکدا کە کاربەدەستانی دەوڵەتی رۆحانی، ئیدیعا دەکەن کە نرخی ئاوسانیان گەیاندۆتەوە خوارتر لە ١٠ لەسەد و بە ناو دەڵێن تەوەرومیان کردۆتە یەک رەقەمی، سەرەڕای ئەم جۆرە ئیدیعایانە، نرخی کالا ئەساسیەکانی جێی پێداویستی خەڵک بە خێرایی لە حاڵی بەرزبوونەوە دایە. لەم پێوەندەدا، هەواڵنێری تەسنیم کە لە ئێران ئیجازەی چالاکی ڕەسمی هەیە نووسیویەتی، "لە حاڵێکدا کە کرێکاران هێشتا یەکەم حوقوقی ساڵی نوێیان وەرنەگرتوە، شاهیدی زیاد بوونی ٣٠ لەسەدی نرخی بەرهەمە خۆراکیەکانی سەبەدی بەڕێچوونی بنەماڵەکانیانن". بەگوێرەی ئەم ڕاپۆرتە، "حەقدەستی زیاتر لە ١٣ ملیۆن کرێکار لەمساڵدا، ناگاتە یەک ملیۆن تمەن، بەڵام هەزینەی ژیانیان لە مانگدا نزیکەی ٢ ملیۆن و ٥٠٠ هەزار تمەنە. بە دەستپێکی ساڵی نوێ، نرخی کالا ئەساسیەکان بەرەورووی بەرز بوونەوەی نرخ بوونەتەوە".\nزیاد بوونی ٣٠ لەسەدی نرخی کالا ئەساسیەکانی جێی پێداویستی خەڵک لە حاڵێکدایە کە حقوقی کرێکاران لە ساڵی ١٣٩٦دا، تەنیا ١٤ لەسەد زیاد بووە. لە حاڵێکدا هێڵی هەژاری لە ئێران، ڕەقەمێکی نزیک بە چوار ملیۆن تمەن لە مانگدایە. واتە لە باشترین حاڵەتدا، ئەگەر کرێکار و بنەماڵەکەی نەخۆش نەکەون، یان میوانیان نەیەت، ناچار نەبن جل وبەرگ بکڕن و یان وەسایلی ماڵیان پێویست بە چاک کردنەوە نەبێت، هەیە مامناوەندی حقوقی کرێکارێک وەریدەگرێ، ته‌نیا بەشی ١٠ رۆژی خەرجی خۆی و بنەماڵەکەی ده‌کات. ڕاستیە‌كی وه‌ها سەرسەخت و بە ئاشکرا، به دانی ئاماری درۆینەی بانکی ناوەندی و ئیدیعای بێ بنەما، پەردە پۆش ناکرێت. دەوڵەتی رۆحانی ئاگاهانە درۆ لەگەڵ خەڵک دەکات. گران کردنی کالاکان، شێوازێکی جێکەوتوی تاڵان کردنی نانی سەر سفەرەی خەڵکی زەحمەتکێشە لەم وڵاتەدا و دەوڵەت خۆی ڕاستەوخۆ بەرپرسی گران بوونی نرخی پێداویستیە سەرەتاییەکانی، ژیانی خەڵکە.\nکۆماری ئیسلامی دەڵێ کە گرنگترین سەرچاوەی داهاتی دەوڵەت، دوای فرۆشتنی نەوت وەرگرتنی ماڵیاتە. بەڵام هەموان دەزانن کە ئەم ڕژیمە، قەت نەیتوانیوە سیستمێکی جێکەوتووی کۆکردنەوەی ماڵیاتی ڕاستەوخۆ، ئەو جۆرەی کە لە ڕژیمە بۆرژواییەکانی تردا باوە، ڕێکبخات. هۆیەکەشی ئەوەیە کە لە نیزامێکی مەزهەبیدا، کۆکردنەوەی وجوهاتی شەرعی وه‌ك "خومس و زەکات و هیتر"، كه جێگای مالیاتی راسته‌وخۆ ده‌گرێته‌وه، ناندان و ئامرازی دەسەڵاتی مەڕاجعی تەقلیدە. کەوایە بێ گومان ئەم سەرچاوەیەی داهاتی دەوڵەت، نەک ماڵیاتی ڕاستەوخۆ، بەڵکو ماڵیاتی ناڕاستەوخۆیە. بەڵام ماڵیاتی ناڕاستەوخۆ، هیچ شتێک نییە بێجگە لە داسەپاندنی نرخێکی گران بەسەر ئەو کالایانەدا کە زۆرترین خواستیان لەسەرە، واتە پێداویستیەکانی ژیانی رۆژانەی خەڵک. لەم رووەوە، نرخی ئەم کالایانە یان ڕاستەوخۆ لە لایەن وەزارەتخانەکانی جیهادی کەشاوەرزی، بازرگانی و هەروەها، دەیان شیرکەت و دامەزراوەی دەوڵەتی و نیوە دەوڵەتی چالاک لە بواری هاوردە کردندا، ده‌یاری ده‌كرێت و یان بە دانانی ماڵیات لەسەر ئەم کالایانە بە کردەوە نرخەکانیان لە بازاڕدا بەرز دەکەنەوە. هەموو ساڵیک، مەعمولەن دەوڵەت کەسریەکی بودجەی کەڵانی هەیە. ئەم کەسری بودجەیەی دەوڵەت بەجێگای ئەوەی کە بە کەم کردنەوەی هەزینەی ماجەراجوییە نیزامیەکانی ڕژیم، لێرە و لەوێی خاوەرمیانەدا چارەسەر بکرێت لە ڕێگای تاڵان کردنی ناڕاستەوخۆی نانی سەر سفرەی خەڵکی زەحمەتکێشەوە، دابین دەکرێت. ئەو ئاغازادانەی کە بەرپرسی شیرکەتە هاوردەکارانن، ئەو ڕانت خۆر و دزە گەورانەی کە هەر ماوەی جارێک، ناوی یەکێکیان دەکەوێتە سەرزاران، ئەو تۆڕە مافیاییانەی کە بەستراوەنەتەوە بە سپای پاسدارانەوە، ئەو دەڵاڵانەی کە بە شاردنەوە و عەمبار کردنی کالاکان و یان دەستاودەست کردنیان، وەک ئەنگەل و مشەخۆر لە سایەی ڕژیمی ئیسلامیدا، درێژە بە ژیانی خۆیان ئەدەن، هەرکامە و بەدوای دەوڵەتدا، لەم سفرە مفت و پڕ لە خێروبێرەی كه بۆیان ڕاخراوه، بەهرە وەردەگرن. کاتێک کە بەکار هێنانی گشت ئەم شێوازانە بە ئەندازەی کافی کارساز نەبوو، ئەوکات دەوڵەت دەست دەکات بە چاپ کردنی پارەی بێ پشتیوان و بە ناوی جۆراوجۆری وەک یارانە و سەهمی عەداڵەت و لە ڕێگای کۆمیتەی ئیمداد و هیترەوە، ئاژینی دەکاتە کۆمەڵگاوە. بەم جۆرە، گرفتەکەیان بە شێوەی کاتی لە گیرفانی خەڵک چارەسەر دەکەن، بەڵام لە هەمان حاڵدا، قەیرانێکی ئابووری کە داوێنگیریان بووە په‌ره پێده‌ده‌ن و قوڵتری دەکانەوە.\nکرێکاران و جەماوەری خەڵکی زەحمەتکێش، ئیتر باوەڕ بەم درۆ هەڵبەستراوانەی وەک "یەک ڕەقەمی" بوونی نرخی تەوەروم ناکەن. هەموو مانگێک هەواڵی دابەزینی نرخی ئاوسان لە لایەن ناوەندەکانی ڕژیمەوە ڕادەگەیەندرێت، بەڵام خەڵک هەروا بۆ دابین کردنی پێداویستیە ئەساسیەکانیان، بەرەوروی کێشە و گرفتن. کالا و خزمەتگوزاریە ئەساسیەکانی خەڵک، رۆژانە گران دەبن و خەڵکیش نە تەنیا ئەم ئیدیعایەی ڕژیم لە ژیانی رۆژانەیاندا هەست پێناکەن، بەڵکو رۆژ بە رۆژ شاهیدی گرانتر بوونی پێداویستیەکانی رۆژانەیانن.\nله راستیدا تا کاتێک کە ڕژیمی سەرمایەداری کۆماری ئیسلامی خاوەن دەسەلاتە، بارودۆخی کرێکاران و زۆربەی خەڵکی ئێران، لەوە خراپتر دەبیت. ئەم ڕژیمە نە دەیەوێ و نە دەتوانێ، باشتر بوونێک لە ژیانی خەڵکدا بەدیبێنێ، و هەر دەرەجەیەک لە ئاڵوگۆڕ، هەرچەند کەمیش بەبێ خەباتێکی یەکگرتوانەی جیدی و بەردەوام، دەستەبەر نابێت. جەماوەری خەڵک دەبێ بەهێز و ڕێکخراو، مافە پێشێل کراوەکانیان بەسەر ڕژیمدا داسەپێنن و ڕێگای ڕزگار بوونی یەکجاری خۆیان، خۆش بکەن.


ماڵپەری فیردەوس | حوکمی زۆر پرسیار کردن و چوونە ناو تفاسیلەکانی قەدەر ؟\nسەردێری پرسیار:حوکمی زۆر پرسیار کردن و چوونە ناو تفاسیلەکانی قەدەر ؟\nبەرواری دانان :2019-10-29 کۆدی پرسیار:1574\nپرسیار: حوکمی زۆر پرسیار کردن و چوونە ناو تفاسیلەکانی قەدەر ؟\nوەڵام: زانایان دەڵێن باش نییە بە تفصیلی بچیتە ناو بابەتەکانی قەدەر و زۆر پرسیار بکەیت، بەڵگە:\n(٣) وأخرج الإمام أحمد عن عمرو بن شعيب عن أبيه عن جده، قال: خرج النبي صلى الله عليه وسلم ذات يوم والناس يتكلمون في القدر، فكأنما تفقأ في وجهه حب الرمان من الغضب، فقال لهم: ( ما لكم تضربون كتاب الله بعضه ببعض، بهذا هلك من كان قبلكم ) أحمد (١٧٨/٢)، وابن ماجه (٨٥) .\nئاجڕی ڕەحمەتی خوای لێ بێت دەفەرمووێت: ( باب تەرک کردن و دوور کەوتنەوە لە لێکۆلینەوە و تێڕوانینی قەدەر چۆن ئاوا دەبێت؟ بۆچی ئاوا بکەین؟ بەڵکو دەبێت ئیمانت پێ ھەبێت و تەسلیم بیت، ئەمە ڕێگای ئەھلی عیلمە: ئیمان ھێنان بە خێر و شەڕ، کەسێک بییەوێت گومڕایی دەکات و کەسێکی تر بییەوێت ھیدایەتی دەدات: " لا یسئل عما یفعل وھم یسئلون " [ الأنبیاء : ٢٣ ] . ) كتاب الشريعة لاپەڕە ٢٣٥ .\nصالح الفوزان خوا بیپارێزێت دەفەرمووێت: (( دروست نییە موسلمان داخلی تفاصیلی قەدەر ببێت و دەرگا گومان لەخۆی بکاتەوە، بەڵکو بەسە ئیمانی بە قەدەر ھەبێت ھەروەک چۆن خوای گەورە خەبەری داوە و پێغەمبەر درود و سەلامی خوای لی بێت خەبەری داوە ھەموو شتێک لەژێر قەدەری خوای گەورەیە، داخلی تفاصیلی پرسیارەکان نەبێت، بۆچی وایە و بۆچی وایە، چونکە ناگاتە وەڵام، چونکە کارەکە ھەروەک ابن عباس خوا لە ھەردووکیان ڕازی بێت دەفەرمووێت: " قەدەر نھێنی خوای گەورەیە " نھێنی کەس نازانێت ئیلا خوای گەورە نەبێت .\nواجبە لەسەر ئێمە ئیمانمان پێ ھەبێت، وە داخلی تفاصیلەکانی نەبین، بەڵکو بەسە ئیمانمان بەوە ھەبێت کە بەڵگە لە کتاب و سونەت ھاتووە لەسەری . ))إعانة المستفيد .


که‌لتورو دابونه‌ریتى کوردى و ڕه‌نگدانه‌وه‌ى له‌سه‌رئافره‌ت له دیوانه شیعرى (ملوانکه‌ى ) شێرکۆبێکه‌سدا\nShaida Rashid Muhammed\nAwat Rahim Karim\nئه‌م لێکۆڵینه‌وه‌ه له ژێرناونیشانى ( که‌لتورو دابونه‌ریتى کوردى و ڕه‌نگدانه‌وه‌ى له‌سه‌رئافره‌ت له دیوانه‌شیعرى (ملوانکه )ى شێرکۆبێکه‌سدا) دا ،هه‌وڵێکه بۆ خستنه‌ڕوى مافى ژن و هه‌وڵدان بۆ خستنه‌ڕووى کێشه‌کانى ژن و به مه‌به‌ستى چاره‌سه‌رکردنى کێشکان و به‌ده‌ستخستى ماف و ئازادیه‌کانى ژن و شکاندنى ئه‌و دابونه‌ریت و که‌لتوره ناپه‌سه‌ندانه‌ى که ڕێگه له ئازادی و بیرو ڕاومافى کارکردن و ده‌سه‌ڵاتى ژن ده‌گرێت .چونکه ژنان شانبه‌شانى پیاوان ڕۆڵى سه‌ره‌کییان هه‌یه له گه‌شه‌کردن و به‌روپێشبردنى کومه‌ڵگه‌دا، و بنبڕکردنى جیاوازى ڕه‌گه‌زى ,سودوه‌رگرتن له ئه‌زموون و کارامایى ژنان . (شێرکۆبێکه‌س ) ،له به‌شێکى زۆرى به‌رهه‌مه شیعرییه‌کانیدا ، ژن که‌ره‌سته‌یه‌کى گرنگى به‌رهه‌مه‌کانیه‌تى و هه‌روه‌ک خوى ده‌ڵێت (( شیعر به‌بێ ژن شیعر نییه )) هه‌ربۆیه ڕه‌نگدانه‌وه‌ى جۆراو جۆرى زمانى ژن و مێیینه‌یى له‌ناو شیعره‌کانیدا به‌کارهێناوه .به‌تایبه‌تى ،دیوانى (ملوانکه ) یه‌کێکه له و به‌رهه‌مه شیعرییه‌ى بۆ ژن و مافى ژن ته‌رخانکردووه .ئه‌م توێژینه‌وه له‌م گۆشه‌نیگاییه‌وه له شیعره‌کانى شێرکۆیى ڕوانیوه, ئه‌م لایه‌نه‌ى کردوه‌ته ئامانجى سه‌ره‌که‌ى خۆیى و .دابه‌ش ده‌بێت به‌سه‌ر دووبه‌شدا، به‌شی یه‌که‌م : به شێوه‌یه‌کى گشتى گرنگى به‌لایه‌نى تیورى دراوه ، پارى یه‌که‌م : باس لەکەلتورو ئافرەت دەکات پاری دووەمیش باس لە ئافره‌ت و داب ونه ریت دەکات له کۆمه‌ڵگای کوردیدا.،به‌شی دووه‌میش له‌دوو پار پێکدێت ،له پارى یه‌که‌مدا :باسمان له رۆڵى شێرکۆ بێکه‌س و گرنگى دان به‌ژن کردوه ، له‌پارى دووه‌میشدا وه‌ک به شێکى پراکتیکى باسمان له : که‌لتورو دابونه‌ریتى کوردى ڕه‌نگدانه‌وه‌ى له‌سه‌رئافره‌ت له دیوانه‌شیعرى (ملوانکه )ى( شێرکۆبێکه‌س ) دا کردوه ،له ئه‌نجامدانى لێکۆڵینه‌وه‌که‌مانیش ڕێبازى وه‌سفى شیکاریمان به کارهێناوه ،له‌کۆتایدا ئه‌نجامه‌کان وپوخته‌ى توێژینه‌وه‌که به‌زمانى ئینگلیزى و ئه‌و سه‌رچاوانه‌ى که‌به‌کارهێنراوه خراونه‌ته ڕوو.\n١_ ئافره‌ت له مێژوودا ،د.که‌ماڵ مه‌زهه‌ر ،چاپخانه‌ى –الحوادث ،به‌غدا 1981.\n٢_- ئه‌نفال و ئافره‌تى کورد ،عه‌داله‌ت عومه‌ر ساڵح، چاپخانه‌ى وه‌زاره‌تى په‌روه‌رده ،هه‌ولێر2002.\n٣_-بیره‌وه‌رى ساڵێک له دۆزه‌خ ، مه‌هاباد قه‌ره‌داغی ،چاپخانه‌ى ئاراس ،هه‌ولێر2003.\n٤-بنه‌ماکانى مۆدێرینه له شیعرى شێرکۆ بێکه‌سدا ، لوقمان ره‌ئوف ده‌زگاى چاپ و په‌خشى سه‌رده‌م ،سلێمانى ،چاپى یه‌که‌م ،2009\n٥-تیراژه‌کان و شیعرى شێرکۆ بێکه‌س ، کۆمه‌ڵێ نوسه‌ر ، ،له بڵاوکراوه‌کانى بنکه‌ى ئه‌ده‌بى و رڕوناکبیرى گه‌لاوێژ،چاپخانه‌ى داناز ،سلێمانى ،1999\n٦-جوانى و جیاوازى ، محه‌مه‌د کوردۆ چاپخانه‌ى بینایى ،سلێمانى ،2009\n٧-سلێمانى ناوچه‌یه‌ک له کوردستان ،سۆن ،و:مینه ،سلێمانى 2007.\n٨-سوره‌تایه‌کى ئه‌کادیمى بۆ ئه‌ده‌ب و ڕه‌خنه‌ى نوێ ، لوقمان ره‌ئوف ،چاپانه‌ى بینایى ،2011\n٩-شێرزاد هه‌ینى ،955 ده‌قیقه له‌گه‌ڵ شێرکۆ بێکه‌س ،چاپخانه‌ى تیشک ،سلێمانی، 2008\n١٠-شێرکۆ بێکه‌س شاعیرێک له گوڵى هه‌نار ، ئاوات محه‌مه‌د ،ده‌زگاى رۆشنبیرى جه‌ماڵ عیرفان ،چاپى یه‌که‌م ،سلێمانى ،به‌بێ ساڵى چاپ.\n١١-له تریفه‌ى هه‌ڵبه‌سته‌وه به‌ره‌و پارکى ئازادى ، بوشرا که‌سنه‌زانى چاپخانه‌ى سه‌رده‌م ،سلێمانى ،2013\n١٢-له خه‌یاڵه‌وه بۆ خۆڵ ، کامه‌ران سوبحان چاپخانه‌ى کارۆ ، ،سلێمانى ،2018\n١٣-لێکۆلینه‌وه‌یه‌کى زمانه‌وانى ده‌رباره‌ى وڵاتى کورده‌وارى ،د.جه‌مال رشید ئه‌حمه‌د ،دار الحریه ،به‌غداد 1988.\n١٤-ده‌نگى مێینه له گۆرانیی فۆلکلۆرى کوردیدا ،بوار نوره‌دین ،چاپی یه‌که‌م ،چاپخانه‌ى شڤان ،سلێمانى 2004.\n١٥-ده‌ریایه‌ک له وشه ،دیدار له گه‌ل مه‌هاباد قه‌ره‌داغى ،خالید عه‌بدولکه‌ریم حه‌مه لاو ،چ1،سلێمانى 2008.\n١٦-دیوانى ملوانکه ،،شێرکۆ بێکه‌س چاپخانه‌ى ڕه‌نج ،چاپى یه‌که‌م ، سلێمانى ،2007\n١٧-کۆمه‌ڵگاى کورده‌وارى له دیدى رۆژهه‌ڵاتناسیدا ،د.به‌درخان سندى،و:دکتۆر ئیبراهیم اسماعیل سه‌عید ،ده‌زگاى موکریانى ،چ1،چاپخانه‌ى خانى دهۆک ،2008.\n١٨-موسته‌فا حیجازى دواکه‌وتویى کۆمه‌ڵایه‌تى ،و/سه‌ڵاح سه‌عدى ،چاپخانه‌ى رۆژهه‌ڵات ،هه‌ولێر ،2016.\n١٩-هۆنراوه‌ى ئافره‌تى کورد ،د.کوردستانى گیوى موکریانى ،مطبعه کوردستان 1980.\n٢٠-مینورسکى ،الاکراد ملاحظات و انطباعات ،ت:معروف خزندار ،مطبعه النجوم ،بغداد ،1968.\n٢١-الوضع الاجتماعى والقانوونى لمراة فی کردستان العراق (2003)،ص92.\n22-ئافره‌ت له رۆمانى ئافره‌تانى کورد دا (2000-2009)،سمیه نجیب خلیل ،نامه‌ى ماسته‌ر ،زانکۆیی سه‌لاحه‌دین ،هه‌ولێر ،2007.\n23_عه‌قڵانییه‌تى نێر وه‌جاخى و کێشه‌ى ژنى کورد، علی ئیسماعیل نژاد گۆڤارى ته‌وار ساڵى 2012،ژماره 37..\n24-ته‌وه‌رى توند و تیژى دژ به ئافره‌تان ،سارا فه‌قێ ، گۆڤارى بیرى نوێ ،ژماره42،---\n25-ژنان و نه‌خوێنده‌وارى ،جۆنى ریگه‌ر ،گۆڤارى خاک ،ژماره 67،ساڵی شه‌شه‌م ،10کانوونى دووه‌م2002.\n26_-ئافره‌تانى سه‌رکرده له به‌رده‌م پرسیاره‌کانى قۆناغى نوێدا،مه‌هاباد قه‌ره‌داغى ،گۆڤارى هزرین ،ژماره 3،ساڵى 2005.\n27-چه‌مکى جه‌نده‌ر و تواناسازى ژن له ناوه‌ندى بڕیارى سیاسییدا،د.هادى مه‌حموود،گۆڤارى بیرى نوێ،ژماره 46شوباتى 2009.\n28-ژن پرسیارێکى له مێژینه‌و نادیار !!،ئه‌حمه‌د عارف ،گۆڤارى سۆسیالیست ،ژماره 29،تشرینى یه‌که‌م ساڵی 1999.\n29-دیمانه ،له ئێستاداره‌وشی ژنان له چاو جاران به شێوه‌یه‌کى باش ده‌بینم ،دڵنیاشم له داهاتوودا ژنان باشتر ده‌بن ،مونیره مه‌خموورى ،گۆڤارى له‌یلا قاسم له‌یلا زانا ،ژماره‌ى تایبه‌ت2،چاپخانه‌ى رشۆژهه‌ڵات ،هه‌ولێر ،8/3/2011.\n30-که‌سایه‌تى ئافره‌ت له نێو ره‌هه‌نده که‌لتوریه‌کان دا ،ڤیان قانع ،گۆڤارى له‌یلا قاسم له‌یلا زانا ژماره (7) 2013.\nژماره‌ی بینینی توێژینه‌وه : 285\nرێژەی داگرتنی PDF: 615\nMuhammed, Shaida, Karim, Awat. (2019). که‌لتورو دابونه‌ریتى کوردى و ڕه‌نگدانه‌وه‌ى له‌سه‌رئافره‌ت له دیوانه شیعرى (ملوانکه‌ى ) شێرکۆبێکه‌سدا. Journal of Garmian University, 6(5th Conferance of Human sciences), 290-301. doi: 10.24271/GARMIAN.5THC20\nShaida Rashid Muhammed; Awat Rahim Karim. "که‌لتورو دابونه‌ریتى کوردى و ڕه‌نگدانه‌وه‌ى له‌سه‌رئافره‌ت له دیوانه شیعرى (ملوانکه‌ى ) شێرکۆبێکه‌سدا". Journal of Garmian University, 6, 5th Conferance of Human sciences, 2019, 290-301. doi: 10.24271/GARMIAN.5THC20\nMuhammed, Shaida, Karim, Awat. (2019). 'که‌لتورو دابونه‌ریتى کوردى و ڕه‌نگدانه‌وه‌ى له‌سه‌رئافره‌ت له دیوانه شیعرى (ملوانکه‌ى ) شێرکۆبێکه‌سدا', Journal of Garmian University, 6(5th Conferance of Human sciences), pp. 290-301. doi: 10.24271/GARMIAN.5THC20\nMuhammed, Shaida, Karim, Awat. که‌لتورو دابونه‌ریتى کوردى و ڕه‌نگدانه‌وه‌ى له‌سه‌رئافره‌ت له دیوانه شیعرى (ملوانکه‌ى ) شێرکۆبێکه‌سدا. Journal of Garmian University, 2019; 6(5th Conferance of Human sciences): 290-301. doi: 10.24271/GARMIAN.5THC20


چۆن منداڵەكەت لە سكچوون دەپارێزیت\nkurdiu 5 27/06/2020 - 10:06 هەواڵ/تەندروستی\nگۆڕانكاری كەش و هەوا، بە تایبەت شەوان فێنك و ڕۆژ گەرم وا دەكات منداڵان دووچاری هەوكردنی ڕیخۆڵە ببێت، هاوكات زیاتر ئەو منداڵانەش مەترسیان لەسەرە كە شیری وشكی قوتویان پێدەدرێت.\nپزیشكان، پاك و خاوێنی بە هۆكاری سەرەكی ڕێگری لە نەخۆشی سكچوون دادەنێن و ئامۆژگاری دایكان دەكەن كە، لەكاتی حازركردنی شیری قوتوو، ڕەچاوی پاكوخاوێنی بكەن و كەمتەرخەمی نەنوێنن.\nپزیشكان دەشڵێن: باشترین ڕێگە بۆ ئەوەی بەرگری لە هەوكردنی ڕیخۆڵە بكرێت پێویستە دایكان زۆر بە ورییایەوە پاكو خاوێنی رابگرن و ئاگاداری كاتی بەسەرچوونی قتوی شیرەكەبن و مەمەكە زوو زوو بشۆن، هاوكات كەشێكی لەبار بۆ منداڵەكانیان فەراهەم بكەن و بەدوریان بگرن لە قەرەباڵغی.\nپزیشكان ئامۆژگاری دایكان دەكەن منداڵانی خوار تەمەن سێ مانگ، لە كاتی توشبوون بە نەخۆشی سكچوون پێویستە بەخێرای بگەیەندرێتە نەخۆشخانە، لەو تەمەنە بەسەرەوە دەتوانن لەماڵەوە چاودێری بكرێت و پێداویستی پزیشكی لەژێر چاودێری پزیشكدا پێبدرێت، وە ئەگەر هاتوو لە هەفتەیەك زیاتر نەخۆشییەكە درێژەی خایاند پێویستە ببرێتە نەخۆشخانە.\nپزیشكان جەختیش دەكەنەوە كە شیری دایك باشترین خۆراكە بۆ منداڵ و داوا لە دایكان دەكەن تا دەتوانن شیری خۆیان بدەنە منداڵەكانیان، وە بەهەر هۆیەك شیری قوتویان پێدان پێویستە ڕەچاوی پاكوخاوێنی بكەن.


سەعدی پیرە: دەستەی سەرۆكایەتی پەرلەمان هەڵدەبژێردرێت\nمەكتەبی سیاسی یەكێتی لەسەر رێككەوتنی سیاسی بۆ پێكهێنانی حكومەت گفتوگۆی كردو وتەبێژی یەكێتیش رایدەگەیەنێت: پەرلەمان كۆدەبێتەوەو دەستەی سەرۆكایەتی هەڵدەبژێردرێت و پێكهێنانی حكومەت دەستپێدەكات، دەشڵێت: پارێزگاری نوێ بۆ كەركوك دادەنرێت و پارێزگارەكەش كورد دەبێت و لەناو كوردیشدا یەكێتی دەبێت.\nلەبارەی ناوەرۆكی رەشنوسی رێككەوتنە سیاسیەكەشەوە، سەعدی پیرە وتەبێژی یەكێتیی نیشتمانیی كوردستان لەكۆنگرەیەكی رۆژنامەوانیدا رایگەیاند:یەكێتی دەیەوێت بارودۆخی دارایی و ئابوری و ئیداری هەرێم بەشێوەیەك بێت لەخزمەت بژێوی خەڵك و كوردستان بێت،پێویستە جگە لەنەوت سێكتەرەكانی دیكەش چالاك بكرێنەوەو وەك بەدیل لەكاتی دابەزینی نرخی نەوت و قەیراندا سودی هەبێت.\nراشیگەیاند: دەبێت یەك هەڵوێستی لەبارەی ناوچەكەو عیراق لەنێوان یەكێتی و پارتی و هێزەكاندا هەبێت و ناكرێت هەریەكە لەئاوازێك بخوێنن.\nوتیشی: پێویستە پشتگیری لەخەباتی پارچەكانی دیكە بكرێت و كێشەكانیان بەئاشتی چارەسەر بكرێت، هەروەها هێزی پێشمەرگە بكرێت بەهێزێكی نیشتمانی و نەتەوەیی و دور لەحزبی بێت و جوڵاندن و فەرمانپێكردنی بەئاگاداری پەرلەمان و حكومەت بێت.\nلەبارەی پەیوەندییە دیپلۆماسیەكانیشەوە، رایگەیاند: یەكێتی دەیەوێت ئەو پەیوەندیانە هاوسەنگ بن و سیمای شەراكەتی راستەقینەی تێدایە بێت، لەگەڵ وڵاتان و عیراق و نوێنەرانیان پەیوەندییەكان لەئاستی باڵا بێت، هەروەها ئاستی فەرمانگەی پەیوەندییەكانی دەرەوەش بەرزبكرێتەوەو لەچوارچێوەی وەزارەتێكدا رێكبخرێت.\nسەعدی پیرە راشیگەیاند: هێشتا وەرەقە سیاسییەكە بەتەواوی گفتوگۆی لەسەر نەكراوەو لەدوو رۆژی داهاتوودا تەواوی دەكەن.\nلەبارەی كەركوكیشەوە، رایگەیاند: كەركوك بارودۆخێكی نەخوزازراو حاڵەتێكی تایبەتی هەیەو پێویستە چارەسەر بكرێت، بەپێی ئەو رێككەوتنەی كراوە بۆ كۆبوونەوەی ئەنجومەنی پارێزگا نەمانوتوە لەهەولێر كۆببێتەوە، بەڵكو ئەنجومەنی پارێزگای كەركوك خۆیان شوێنەكە دیاری دەكەن.\nوتیشی: پارێزگارێك بۆ كەركوك دادەنرێت و كورد دەبێت و یەكێتیش دەبێت، كەركوكییەكانیش خۆیان كاندید دیاری دەكەن.\nلەبارەی پۆستی وەزارەتی دادی عیراپیشەوە، ئاشكرایكرد: ئەو پۆستە بەدڵی یەكێتی یەكلادەبێتەوەو چارەسەر كراوە.\nلەبارەی هەڵبژاردنی كۆبوونەوەی 18ی ئەم مانگەی پەرلەمانی كوردستانیشەوە، وتی: كۆبوونەوەی 18ی ئەم مانگە هەنگاوی یەكەمە بۆ هەڵبژاردنی دەستەی سەرۆكایەتی پەرلەمان و دواتریش هەمواركردنی یاسایی سەرۆكایەتی هەرێم و دیاریكردنی شێوازی هەڵبژاردنەكە كە بەشێوازی سیستمی پەرلەمانی دەبێت و سەرۆكی هەرێم لەناو پەرلەمان هەڵدەبژێردرێت.\nئەوەشی خستەڕوو كە سیستمی دادوەری لەهەرێمی كوردستان لەبارودۆخێكی زۆر خراپدایەو تاكلایەنە بەڕێوە دەبرێت، بۆیە دەبێت ئەوە چارەسەربكرێت و یەكێتی دەیەوێت باوردۆخی دادوەری بێلایەت بێت و پارێزراو بێت.


کاروان ئەنوەر: لەبەر شانوشەوکەتی سەندیکا نەبووایە دەتوانم چوار هەزار واژۆ دژی نەقیبی سەندیکای ڕۆژنامەنوسان کۆبکەمەوە\n03/05/2022 ژمارەی بینراو 202\nسکرتێری لقی سلێمانی سەندیکای ڕۆژنامەنوسانی سلێمانی رایگەیاند، تا ئێستا خۆی سکرتێری لقی سەندیکای ڕۆژنامەنوسانە لە سلێمانی و وتیشی"کێشەکانی ئەم سەندیکایەی هەولێر و نەقیبی سەندیکا لەگەڵ ئێمە ئەوەیە کە دەڵێن، ئەم سەندیکایە نابێت ئازادتر بێت، دەبێت سلێمانی وەک هەولێر و دهۆک بێت، نە من وەک سکرتێری لق نە خەڵکەکەی قبوڵییان نیە سلێمانی وەک هەولێر بێت، من وەک ئەخلاقێکی ڕۆژنامەوانی خۆم قسە لەسەر پێشێلکارییەکان و لێدان لە ڕۆژنامەنوس لە هەولێر و دهۆک دەکەم مافی خۆمە".\nکاروان ئەنوەر بە دەنگی ئەمریکای راگەیاندووە. کێشەکە دەرکردنی من نییە، چونکە من دەرنەکراوم لە پۆستەکەی خۆمم(سکرتێری لقی سلێمانی) بەڵام ئەگەر بێن جیاوازی بکەن لە نێوان سلێمانی لەگەڵ هەولێر و دهۆک، بەس لقی سلێمانی سەندیکا توانیوێتی سەد هێندە خزمەت بەخەڵک و ڕۆژنامەنوسان بکات لەم دەڤەرە".\nوتیشی:" ئەوەندەی لقی سلێمانی سەندیکای ڕۆژنامەوانان چالاکە، هێندە لقەکانی تر چالاک نین، دەرکردنی من بە دەستی نەقیب نییە، چونکە من بە هەڵبژاردن هاتوم، نوێنەری حیزبێکم لە ناو سەندیکا کە (یەکێتی نیشتمانی کوردستانە)، یەکێتی نیشتمانی پێم بڵێ وەرە دەرەوە من دێمە دەرەوە ئێستا، بەڵام حاکم ئازادی نەقیبی سەندیکا بۆی نیە بە من بڵێت، ئەم پیاوە قسەی خۆی دەشکێنێت، ئەگەر ئەو دەڵێت، چوار واژۆم کۆکردووەتەوە بۆ لادانی من ، ئەوە من چوار هەزار واژۆ کۆ دەکەمەوە بۆ لادانی ئەو ئەگەر بە واژۆ کۆکردنەوە لادان دروست دەبێت، ئەمە خەوێکی بەرتەسکبوونەوەی حیزبییە کە چاوییان بە سلێمانی و چالاکییەکان و ئازادی ئەم شارە هەڵنایەت، لێرە خەڵک هەمووی ئازادانە ڕەخنە دەگرێت".\nکاروان ئەنوەر جەختیکردەوە" کە وەک سکرتێری لقی سلێمانی سەندیکای ڕۆژنامەنوسان بەردەوامە لە کارەکانی، چونکە وەک ئەو دەڵێت “هیچ کێشەیەکمان نییە و بڕیارەکەش یاسایی نیە، چونکە سەندیکا پەیڕەوی ناوخۆ و یاسای خۆی هەیە".\nسکرتێری لقی سلێمانی سەندیکای ڕۆژنامەنوسان وتیشی:" تا ئێستا لە سلێمانی کێشەمان نییە و نوێنەری پارتی-ش لە سەندیکا دەوامی خۆی ئاسایی دەکات، خۆی سلێمانی و سەندیکا و ڕۆژنامەنوس و خەڵکەکەشی جیاوازن، ڕۆژنامەنوسی خەسێنراو لە سلێمانیدا نیە، هەمووی خەڵکی چالاک و بە جەرگن، بەڕەش دەڵێن ڕەش، بە سپی-ش دەڵێن سپی، من خۆم چەندین جار چومەتە ناو خۆپیشاندانەوە".\nکاروان ئەنوەر ئاماژەی بەوەشکردووە:" لە سلێمانی دوو ئیدارەیی بۆ سەندیکا قبوڵ ناکەین لە لقی سلێمانی شتی وامان نییە، بەڵام لە هەولێرەوە هەیە ماوەی هەشت ساڵە لە هەولێرەوە یەک دینارییان نەناردووە بۆ لقی سلێمانی، واتە لەسلێمانیەوە نەکراوە بەڵام بەداخەوە کێشە حیزبییەکانی نێوان پارتی و یەکێتی کاریگەری هەبووە لەسەر نەقیبی سەندیکای ڕۆژنامەنوسان".\nسکرتێری لقی سەندیکای ڕۆژنامەنوسانی سلێمانی هۆشداری دا بە نەقیبی سەندیکای ڕۆژنامەنوسانی هەرێم و وتی:" ئەگەر عاقڵ نەبن واتە بە لۆژیک مامەڵە نەکەن لەگەڵ سلێمانی، ئەوا ئێمە ئەوەی لە ژێر بەڕەیە دەیخەینە سەر بەڕە کەچی بەرامبەر بە سلێمانی کراوە ئەوکات بابەتەکە دەبێتە بابەتی ڕای گشتی، و دەبێتە ئەوەی چۆن دەیانەوێت قاچی سلێمانی بشکێنن و سلێمانی بخەنە سەر ئەژنۆ".\nکاروان ئەنوەر ئاماژەی بەوەشکرد:"بە سیفەتی پلە حیزبیەکەم کە ئەندامی مەکتەبی ڕاگەیاندن و سەرنوسەری سایتی فەرمی یەکێتیم چل و دوو ساڵە لەو حیزبەدام هەرکات بەو سیفەتە لێدوانم دابێت، ئەوە ئەوان لە هەوڵەرەوە لێییان توند کردومەتەوە، من یەک جانتا نوسراوم هەیە ئەگەر بڵاوی بکەمەوە ئەوا دەبێت نەقیب هەرچی ئەو باڵەیە لەناو لقی سەرەکی سەندیکا لە هەولێر (کە پارتی و ئەوانەی لەگەڵ نەقیبن) پاڵپشتی دەکەن ئەوا دەبێت قفڵ بدەن لە دەرگا و پەنجەرە و جانتایان کۆبکەنەوە و بڕۆن چونکە زۆر بێ ئیتیکی بەرامبەر بە ڕۆژنامەنوسان لەو سەندیکایە کراوە".\n"هەر لەبەر شان و شەوکەتی سەندیکا نەبووایە، من ئەگەر سکاڵا تۆمار بکەم لەسەر نەقیبی سەندیکا و ئەوانەی واژۆی لادانی منیان کردووە، ئەوا ئێمە دەتوانین چوار هەزار واژۆ دژی ئەوان کۆبکەمەوە، بەداخەوە کار گەیشتۆتە ئەوەی کۆمەڵێک شتیان وتووە زۆر بێ مۆراڵانە، دەمەوێت ئەوەش بڵێم، ئەم پیاوەی خۆی ناو ناوە نەقیبی سەندیکا ، خۆی نازانێت و ڕۆژنامەنوس نیە، کاک سلمانی نە بە من لغاو دەگیرێت نە بە ئازاد، نە بە پارتی نە بە یەکێتی، سلێمانی جیاوازە کە هاتیتە سلمانی دەبێت خزمەتی بکەیت، ڕۆژنامەنوسی سلێمانی جیاوازە لە شوێنەکانی تر" کاروان ئەنوەر وادەڵێت.\nسکرتێری لقی سلێمانی دەشڵێت:" ماوەیەکی تر من بە هەموو نوسراوەکانی خۆی(نەقیبی سەندیکای ڕۆژنامەنوسان) بە بەڵگەوە لەبەردەم هەموو کەناڵەکان دەیخەمەڕوو، کە نەقیبی سەندیکای ڕۆژنامنوسان چۆن دژایەتی ڕۆژنامەنوسانی سلێمانی دەکات، مەعقولە نەقیب وتویەتی من چۆن دەهێڵم شوقە دابەش بکرێت بەسەر ڕۆژنامنوسانی سلێمانی، ئەی ئەوانەی هەولێر و دهۆک چی؟!مەعقولە هەموو مانگێک پارە لە حکومەت بۆ سەندیکا وەردەگرن، کەچی ماوەی هەشت ساڵە یەک دینار نانێرن بۆ سلێمانی ؟! ئیتر کاتی ئەوە هاتووە بە سەندیکای ڕۆژنامەنوسان بڵێین(ستۆپ) ئمە سلێمانیە و لقی سلمانیە، ئەگەر من شەرعیەتم نەبێت کە بە هەڵبژاردن هاتووم، ئەوا تۆ وەک سەندیکا لە 15/07/2015 وە شەرعیەتت نەماوە وەک سەندیکا، سەرۆکی هەرێم و جێگری سەرۆکی حکومەت دەڵێن کۆنگرە بکەن نایکات، کە دەڵێت پارە نیە بۆیە کۆنگرە ناکەم وتویانە ئەوە پارە، ئێستا هەر کۆنگرە ناکات ئەمەش بۆ ئەوەیە خەڵک زمانی ببرێت ، وەداد حسێن زمانی بڕدرا و پەنجەی شکێنرا، سەردەشت عوسمان گولەیەک نرا بەناوی دەمیەوە و لە پشتە سەریەوە هاتەدەر بۆ ئەوی خەڵک قسە نەکات لەسەر ئەم بابەتانە، کۆمەڵە خەڵکێک و باڵێک لەناو حیزبێک دەیانەوێت ئەم سەندیکایە ئاوا کار بکات کە ئەوە دەست نادات، کاتی ئەوەش هاتووە کە ئیتر هەموو نهێنیەکان ئاشکرا بکرێن".


سەرۆکی فراکسیۆنی گۆران لەپەرلەمانی کوردستان ڕایگەیاند ، لەدوای پەسەند کردنی پشکی هەرێمی کوردستان لە پڕۆژە یاسای بوجەی ٢٠١٩ی عێراق هیچ پاساوێک بۆ پاسەکەوتی موچە نەماوە،و دەڵێ داهاتی هەرێم ٤٠٠ ملیاری لە موچەی فەرمانبەران زیاترە بەبێ پاشەکەوت.\nلەنوسینێکیدا کە لەپەڕەی تایبەتی خۆی لە فەیس بوک بڵاویکردۆتەوە عەلی حەمە ساڵح رایگەیاندوە ، به‌و پاره‌یەی له به‌غداوە دێتە هەرێمی کوردستان، له‌گه‌ڵ داهاتی ٤٢٠ هه‌زار به‌رمیل (ئه‌گه‌ر ٤٠ دۆلار ئه‌ژمار بکه‌ین) له‌گه‌ڵ ١٥٠ ملیار دیناری داهاتی ناوخۆ، کۆی داهاتی مانگانه‌ی هه‌رێم ده‌گاته نزیکه‌ی یه‌ک ترلیۆن و ٢٧٠ ملیار دینار.\nدەڵێ ، ئەو داهاتەی هەرێمی کوردستان کە لەبەغداوە بۆی دێت و لەگەڵ داهاتی فرۆشتنی نەوت دەستیدەکەوێت نزیکه‌ی ٤٠٠ ملیار دیناری له پێداویستی موچه‌ی فەرمانبەرانی هەرێمی کوردستان زیاتره.\nنوسیویەتی، له گفتوگۆی پێکهێنانی حکومه‌ت، جه‌خت له‌سه‌ر چاکسازی ڕیشه‌یی له خه‌رجیه‌کاندا کراوه‌ته‌وه، ڕێککه‌وتوین له هه‌موو بارێکدا (گۆڕان به‌شدار یان ئۆپۆزسیۆن) له مانگی یه‌که‌مدا یاسای چاکسازی به ده‌وڵه‌مه‌ندکراوی تێده‌په‌ڕێت، به‌مه‌ش داهاتێکی گه‌وره ده‌گه‌ڕێته‌وه بۆ خه‌زێنه‌ی گشتی، که ده‌تواندرێت کوردستانی پێ ئاوه‌دان بکرێته‌وه.


ئەمریکا لە دژی ئێران داوایەکی بەپەلە ئاراستەی وڵاتان دەکات\n2017-11-08 | 10:05:06\nویلایه‌ته یه‌كگرتووه‌كانی ئه‌مه‌ریكا ئێران به‌وه تۆمه‌تبار ده‌كات، كه موشه‌كی بالیستی به حوسییه‌كانی یه‌مه‌ن داوه بۆئه‌وه‌ی ئاراسته‌ی سعودیا بكه‌ن، داواشی له نه‌ته‌وه یه‌كگرتووه‌كان كرد، به‌رپرسیارێتی پێشێلكردنی دوو بڕیاری نێوده‌وڵه‌تی له ئه‌ستۆی ئێران بگرێت.\nله‌مباره‌یه‌وه نیكی هیلی باڵیۆزی ئه‌مه‌ریكا له نه‌ته‌وه یه‌كگرتووه‌كان گوتی، ئه‌و زانیاریانه‌ی سعودیا ئاشكرایكردوون ده‌ریده‌خه‌ن ئه‌و مووشه‌كه ئێرانیه‌ی له مانگی ته‌مموزدا له یه‌مه‌نه‌وه ئاراسته‌ی سعودیا كرابوو، به‌ر له ئاڵۆزیه‌كان له یه‌مه‌ن بوونی نه‌بووه.\nهیلی گوتی، پاسه‌وانی شۆڕشی ئێرانی به‌پێدانی چه‌ك به حوسیه‌كانی یه‌مه‌ن، دوو بڕیاری ئه‌نجوومه‌نی ئاسایشی نێوده‌وڵه‌تی پێشێل كردووه و ئه‌و موشه‌كه‌ی رۆژی شه‌ممه‌ی رابردووش ئاراسته‌ی فڕۆكه‌خانه‌یه‌كی باكووری ریاز كراوه، ئه‌گه‌ری زۆر هه‌یه ئێرانی بێت.\nهه‌وره‌ها گوتی، ئێمه داوا له نه‌ته‌وه یه‌كگرتووه‌كان و هاوپه‌یمانانمان له جیهان ده‌كه‌ین، رێوشوێنی پێویست بۆ تۆمه‌تباركردنی ئێران به‌و پێشێلكاریانه بگرنه به‌ر.\nله‌لایه‌كی دیكه‌شه‌و میدیا سعودیه‌كان له شازاده محه‌مه‌د بن سه‌لمانی جێنشینی وڵاته‌كه‌یان گواسته‌وه، پێدانی چه‌ك و مووشه‌ك به حوسیه‌كان له‌لایه‌ن ئێرانه‌وه، دوژمنكاریه‌كی سه‌ربازی راسته‌وخۆی ئێرانه و راگه‌یاندنی شه‌ڕه له دژی عه‌ره‌بستانی سعودیا.


هونەرمەندان: دراما تورکییەکان بۆ لەناوبردنی دابونەریتی کوردەوارییە – کوردی – RojNews.News\nهونەرمەندان: دراما تورکییەکان بۆ لەناوبردنی دابونەریتی کوردەوارییە\n29/02/2020 - 9:51:01 pm\nشەممە, 31 مار 2018 – 07:52\nهونەرمەندان باس لەوە دەکەن، کە دراما تورکییەکان بۆ لەناوبردنی کەلتور و دابونەریتی کوردەوارییە و داوای قەدەغەکردنی دەکەن.\nناڕەزایەتی دژی پەخشکردنی دراما تورکییەکان لە شاشەی بەشێک لە کەناڵە کوردییەکانەوە بەردەوامە و لەو بارەیەوە هونەرمەندانی سنوری ئیدارەی گەرمیان بۆ ڕۆژنیوز دەدوێن.\nسەربەست ئەحمەد هونەرمەند و شانۆکار دەڵێت: ساڵانیکی زۆر لە بواری شانۆ و فیلم کارم کردووە، لە ئێستادا بەهۆی دراما دۆبلاژکراوە تورکییەکانەوە ڕێز لە کار و تواناکانی ئێمە ناگیرێت وەکو هونەرمەندانی کورد، هاوکات هەموو کۆمەڵگایەک تایبەتمەندی خۆی هەیە لە هەموو ڕوویەکەوە، دەبێت ڕێز لەو تایبەتمەندیانەش بگیرێت.\nئەوەش دەڵێت: ئەو فیلمە تورکییانە لەگەڵ تایبەتمەندی کۆمەڵگای ئێمە ناگونجێن و کاریگەری خراپیان لەسەر تەواوی جیلەکانی کۆمەڵگای کوردی دروستکردووە، پێویستە چیتر پەخشکردنی ئەو فیلمانە ڕابگیرێت و ئەو داهات و زەمینەیە بۆ هونەرمەندانی کورد تەرخانبکەن بۆ خزمەتکردن بە فەرهەنگ و کلتور و دۆزی گەلەکەمان.\nهەروەها بیلال زەنگەنە هونەرمەند و سینەماکار، بۆچوونی وایە: پەخشکردنی زنجیرە فیلمە دۆبلاژکراوەکانی تورکی لە شاشە کوردییەکانەوە، جگە لە مەبەستە بارزگانییەکەی کە داهاتێکی گەورە بۆ تورکیا دەستەبەر دەکات، بەشێکیشە لە داگیرکاری دەوڵەتی تورک بۆسەر گەلەکەمان، کە ئامانجیان لەناوبردنی فەرهەنگ و کلتور و دابونەریت و زنیەتی کوردییە.\nئاماژە بۆ ئەوەش دەکات: ئێمە وەکو هونەرمەندانی کورد ئەم داگیرکارییەمان پێ قەبووڵ نییە و پێویستە وەزارەتی ڕۆشنبیری و کەناڵە کوردییەکان هەڵوێست بگرن بە قەدەغەکردنیان.\nهەروەها ئاکۆ هۆرێنی، بەڕێوبەری گشتی بەڕێوبەرایەتی ڕۆشنبیری و هونەری گەرمیان، ئەوە دەڵێت: ئەو فیلمانە کە لە تورکیا دەردەچێت ستاندار و فیلتەر و تیڤی تایبەتی خۆیان هەیە بۆ پەخشکردن، بەڵام لە کەناڵە کوردییەکان بە بێ فلتەر و هیچ مەرجێک واڵاکراوە و پەخشدەکرێن، زۆربەشیان پێچەوانەی دابونەریت و ئادابی کوردەواریمانن، بەتایبەتی منداڵان و گەنجانمان بەرەو هەڵدێر دەبەن و توشی تاوانیان دەکەن.\nئەوەش دەڵێت: “لە کۆتا کۆبوونەوەی ئەنجوومەنی وەزارەتی ڕۆشنبیری و لاواندا، لیژنەیەک پێکهێنراوە بۆ ئەوەی هەماهەنگی بکات لەگەڵ سەرجەم وەزارەتەکانی دیکە، بۆ چارەسەرکردنی سەرجەم ئەو کێشانەی کە پەیوەستن بە لایەنی ناوبراوەوە، یەکێک لە پێشنیارەکانیش قەدەغەکردن و و فلتەرکردنی بەشێک لەو فیلمە دەرەکییانەیە”.\nیەپەگە و یەپەژە چالاکییەکیان لە عەفرین ئەنجامدا


کاردیناڵ لویس رافائێل ساکۆ، پاتریارکی کلدانییەکان لە عێراق و جیهان، پەیامێک ئاراستەى سەرۆک وەزیرانى عێراق دەکات و ررایدەگەیەنێت "کێشەى گەورە لەپشتەوەى نەبوونى ئۆقرەیى و قەیرانەکانى عێراق ڕێکنەکەوتنە لەسەر فۆرمى دەوڵەت و دەستورەکەى نەک هۆکارى تر".\nکاردیناڵ لویس رافائێل ساکۆ، پاتریارکی کلدانییەکان لە عێراق و جیهان (4ى حوزەیرانى 2021) لە پەیامێکدا کە ئاراستەى کازمى کردووە ئاماژەى بەوە کردووە "گەرەنتى کردنى ئۆقرەیى لەعێراقدا لەڕێگەى هەنگاوى ئازایانە لەڕێککەوتن لەسەر شێوازى دەوڵەت دەکرێت و کێشەى بونیادیش تا ئێستا ئەوەیە کە ڕێککەوتن لەسەر فۆرمى دەوڵەت نەکراوە.\nهەر لەناوەڕۆکى نامەکەیدا ئەو کاردیناڵە رونیدەکاتەوە، هۆکارێکى تر ئەوەیە یاخود زۆربەى سیاسیەکان هیچ بیروباوەڕێکیان بەوڵاتێکى خاوەن سیستم نیە کە دڵسۆزى بۆ هاوڵاتیان بێت و هەروەها چەک بەدەستى دەوڵەتەوە بێت تەنها بۆ بەرگرى کردن لەسەروەرییەکانى.\nلویس ساکۆ دەشپرسێت، کێشەى واقیعى نەک تێورى دەوڵەتى عێراق چیە..؟ ئایا فیدراڵیەتە..؟ دیموکراتیە..؟ مەدەنى و ئاینییە؟ لەباوەڕى ئەودا هێشتا ئەوە تەمومژاوییە.\nساکۆ ئەوەشى خستووەتە ڕوو، کێشەکە لەفۆرمى دەوڵەتەکەدایە نەک لەپێکهاتەکەى بۆ ئەوەش پێویستى بەڕێککەوتن هەیە لەسەر فۆرمى دەوڵەت و دەستور و سیستمەکەى و هەروەها سیاسیەکانیش پێویستیان بەوەیە کە مرۆڤدۆست و نیشتمانى بن و هەوڵى ئاشتیخوازى بدەن وەکو پاپا لەسەردانەکەیدا بۆ عێراق جەختى لەسەر کردەوە.\nئەو پیاوە ئاینییە ئەوەشى خستووەتە ڕوو، ئەنجامنەدانى هەڵبژاردنەکە و دواخستنى یاخود کردنى و دواتر لەبەرژەوەندى چەند حزبێکدا نەبێت ئەوا ئەنجامەکەى پەسەند ناکەن و بەوەش وڵات دەگەڕێتەوە چوار گۆشەى یەکەمی.\nلەکۆتایى نامەکەیدا دەشڵێت، سەرۆک وەزیرانى عێراق لەدواى 18 ساڵ لەنەمانى ڕژێمى بەعس و بڵاوبونەوەى قەیرانى سیاسى و ئەمنى و ئابوورى و تەندروستى وا لەسیاسیەکانى عێراق دەخوازێت بیرۆکەو پەیوەستبوونیان بۆ خزمەتکردنى گەل پێش بخەن و هیواش دەخوازێت حکومەتەکەى ئەو دۆخە بکاتە پەند و لەگەڵ سەرۆکایەتیەکانى تریشدا گرنگى پێ بدات.


ژمارەیەك خانوی زیادەڕۆ لە كەركوك بۆ پرۆژەیەك دەڕوخێنرێن\nكەركوك/ 6ی تەمموزی 2021/ هەڵمەتێكی لابردنی زیادەڕۆیی لە ناوشار فۆتۆ: گۆران بابان\nقایمقامیەتی قەزای ناوەندی كەركوك، بڕیاریداوە بە روخاندنی ژمارەیەك خانوی زیادەڕۆ لە بەری خۆرئاوای چەمی خاسە، بەهۆی پرۆژەی دروستكردنی شەقامێكی سەرەكییەوە.\nئەو بڕیارە ناڕەزایی هاوڵاتیانی گەڕەكی عروبەی لێكەوتۆتەوە، كە خانوە زیادەڕۆییەكانی تێدایە، داوادەكەن ماڵ و حاڵیان تێكنەدرێت.\nفەزیلە ئەحمەد، ئافرەتێكی دانیشتوی خانوە زیادەڕۆكانی عروبەی كەركوكە و دەڵێت لە بارودۆخێكی خراپدا دەژین، بۆیە داواكارن یان قەرەبووبكرێنەوە یاخود وەك گەڕەك و ناوچە زیادەڕۆكانی دیكەی شارەكە ئەوانیش بمێننەوە.\nخانوە زیادەڕۆییەكانی گەڕەكی عروبە زیاتر لە 128 خانون بەڵام ئەو خانوانەی بونەتە بەربەست لەبەردەم سایدێكی پرۆژەی دروستكردنی شەقامێكی سەرەكیدا بەشێكیانن نەك هەمووی.\nسامی عەلی، دانیشتوی ناوچەكەیە و لە تەمەنی 65 ساڵیدایە، بێ موچە و بێ بژێوی، ناتوانێت كرێی خانوو بدات و داواكارە لە خانوە زیادەڕۆییەكەیدا دەرنەكرێت.\nسامی بە (كەركوك ناو)ی وت دەیانەوێت چارەسەر بۆ كێشەكەیان بدۆزرێتەوە، چونكە ئیدارەی شار پێداگرە لەسەر روخاندنی خانوەكانیان بۆ پرۆژەی دروستكردنی شەقامێكی سەرەكییە، لەكاتێكدا بەشێكیان رەزامەندی دروستكردنی خانویان لەو ناوچەیەدا هەیە، بەوتەی ئەو هاوڵاتییە.\nكه‌ركوك/ تشرینی دوه‌می 2019/ چەمی خاسە لە ناوەندی شار فۆتۆ: كەركوك ناو\nئیداره‌ی پارێزگای كه‌ركوك پێشتریش هه‌ڵمه‌تی لابردن و روخاندنی زیاده‌ڕۆییه‌كانی ناوشاری هه‌بووه، بەڵام دواتر پرۆسەكە بە كاتی راگیراوە.\n"قایمقامیەتی كەركوك سكاڵا و ناڕەزایی هاوڵاتیانی گەیاندە ئیدارەی كەركوك و بڕیاردراوە بە قەرەبوكردنی خاوەنی ئەو خانوانەی دەروخێنرێن، ئەوەش بە بڕە پارەیەكی مامناوەند تا بتوانن لە شوێنی تر خانو دروستبكەن" بەوتحەی كاوە دەلۆ، لێپرسراوی راگەیاندنی قایمقامیەتی قەزای ناوەندی كەركوك بۆ (كەركوك ناو).\nهەروەها وتی ئەو هەنگاوە بە ئامانجی نەهێشتنی بەربەستەكانی بەردەم شارەوانییە تا بتوانێت لە شوێنی خانوە روخاوەكان پرۆژەی دروستكردنی شەقامەكە تەواو بكات.\nلێپرسراوەكەی قایمقامیەت جەختیكردەوە "كێشەكە بە قەرەبووكردنەوەی ئەوانەی زیادەڕۆییان كردووە چارەسەر كراوە" بەبێ ئاشكراكردنی بڕی ئەو قەرەبووەی بە هاوڵاتیان دەدرێت.\nكێشەكانی زیادەڕۆییەكانی كەركوك لەكاتێكدایە، ئەمیندارێتی گشتی ئەنجومەنی وەزیرانی عیراق لە تشرینی دووەمی 2019، بڕیاریدا بە تاپۆكردنی هەموو ئەو خانووانەی له‌سه‌ر زه‌وی زیاده‌ڕۆ دروستكراون لە تەواوی پارێزگاكانی عیراق. ئەوەش بەپێی خەمڵاندنی نرخی زەوییەكە و پێدانی پارەكە بە حكومەت بە شێوەی قیستی 20 ساڵ. بەڵام ئەو بڕیارە لە هیچ پارێزگایەكی عیراقدا هێشتا جێبەجێنەكراوە.


ثقافة كردية - الصفحة 8 من 25 - مجلة معارج\nوكـم كــان الـرّحـيل عــن الاحـبّـة صـعـبا\n.. آهٍ ! يا تونس القديمة ..\nكتب بواسطة د. سامان سوراني\n| التاريخ: 27/11/2019\nدکتۆر سامان سۆرانی ڕۆژهەڵاتی ناوەڕاست نە تەنها لە کاتی گەمەی گەورەی نێوان بەریتانیای مەزن و روسیا لە ساڵی ...\nدکتۆر سامان سۆرانی ڕۆژهەڵاتی ناوەڕاست نە تەنها لە کاتی گەمەی گەورەی نێوان بەریتانیای مەزن و روسیا لە ساڵی 1829 ناوچەیەکی پڕ لە سەرچاوەی سروشتی و شۆرش و ململانێی هەژموون بووە، بەڵکو ئەمڕۆش لە نێوان زله ...\n|بواسطة د. سامان سوراني\n| التاريخ: 26/11/2019\nستار ئەحمەد بەیانییە تیشکی گزنگ لێوی چرۆ دەلاوێنێ پرشنگی ئاو ڕوومەتی شەو بەشنەی خاک دەگرێنێ ٠٠٠٠٠٠٠٠٠٠٠٠٠ ...\nستار ئەحمەد بەیانییە تیشکی گزنگ لێوی چرۆ دەلاوێنێ پرشنگی ئاو ڕوومەتی شەو بەشنەی خاک دەگرێنێ ٠٠٠٠٠٠٠٠٠٠٠٠٠٠٠٠٠٠ رووناکییت بۆ دیدەی هەتاو نیگام بەدووتا چرایە ژوورەکەم دەروونی خامەو نووری خوداو جوانی تیا ...\n| التاريخ: 23/11/2019\nچيا ساقي Herbst in der Nacht Noaptea toamnei شەوی پایز کە سەر دەخەمە سەر سەرین شنەی شەوبا خەو لە چاوم دەت ...\nچيا ساقي Herbst in der Nacht Noaptea toamnei شەوی پایز کە سەر دەخەمە سەر سەرین شنەی شەوبا خەو لە چاوم دەتۆرێنێ بای سەرماوەز زۆر دڵ ڕەقە پرچی زەردی هەردرە ختێ شانە بکا باوەشێ گەڵای زێڕینی دەوەرێنێ من گ ...\n| التاريخ: 01/11/2019\nستار ئه‌حمه‌د برینێك له جه‌رگما قه‌تماغه‌ی به‌ستووه نایبینی قووڵایی سه‌رچاوه‌ی ئازارم ناڵه‌یه‌ك تێكه‌ڵ ...\nستار ئه‌حمه‌د برینێك له جه‌رگما قه‌تماغه‌ی به‌ستووه نایبینی قووڵایی سه‌رچاوه‌ی ئازارم ناڵه‌یه‌ك تێكه‌ڵ به سۆزت ده‌بێت یادێكه جۆش ده‌دا به گیانی هه‌وارم ئه‌و رێیه‌ی له‌به‌رمه مارێكی زامداره بۆ ه ...\n| التاريخ: 09/10/2019\nستار ئه‌حمه‌د پا به‌ندم به‌كێشی قورسایی زه‌مین له له‌نگی رۆژگار ره‌حمه‌ت نابارێ چۆله‌كه‌ی لانه‌ی كاتی نه ...\nستار ئه‌حمه‌د پا به‌ندم به‌كێشی قورسایی زه‌مین له له‌نگی رۆژگار ره‌حمه‌ت نابارێ چۆله‌كه‌ی لانه‌ی كاتی نه‌گبه‌تیم له خونچه‌ی خوێنی وه‌نه‌وز ده‌تارێ * * دره‌نگێ له پاشووی تاریكی رسكام له رۆژی زاماوی ...\n| التاريخ: 01/10/2019\nکەمال ڕێناس نەیناسیمەوە!نەیناسیمەوە کاتێ توشم بوو،لەناو قەیسەری چونکە ڕوخسارم،جۆرێ گۆڕاوە لەگەڵ بەشمەینەت ...\nکەمال ڕێناس نەیناسیمەوە!نەیناسیمەوە کاتێ توشم بوو،لەناو قەیسەری چونکە ڕوخسارم،جۆرێ گۆڕاوە لەگەڵ بەشمەینەتی وکوێرەوەری *** *** *** ئەو پەیمانی ،نێوانمانی شکاند ماڵی پێکهێنا،ڕێی خۆی گرتە بەر منیش تا ئێس ...\n| التاريخ: 26/09/2019\nشـــــــیعر/ئەلسر ئەلشەریف ــ سودان وەرگێڕان/لوقمان مەنسوورـ کوردستان وەك ئەوەی خەم شەرابی حەوساڵە بێ وەك ...\nشـــــــیعر/ئەلسر ئەلشەریف ــ سودان وەرگێڕان/لوقمان مەنسوورـ کوردستان وەك ئەوەی خەم شەرابی حەوساڵە بێ وەك هەر شەوێکی باراناوی وەك هەر دەروازەیەك ئاماژە بە ماڵئاوایی بکات وەك ئەوەی بتبینم بە دوای مانگ ...\n| التاريخ: 18/09/2019\nستار ئه‌حمه‌د به‌ژنت له تۆڕی نیگاما سه‌مای مردنی باڵداره دڵ ئاواتی بووه ره‌ژووی ژووری ته‌ریكی مه‌یخانه ...\nستار ئه‌حمه‌د به‌ژنت له تۆڕی نیگاما سه‌مای مردنی باڵداره دڵ ئاواتی بووه ره‌ژووی ژووری ته‌ریكی مه‌یخانه ووشه له كاسه‌ی شیعری تاڵ نه‌رمه وه‌نه‌وزی نه‌مانه شه‌و تاریكه.. په‌نجه‌ره‌كان داخراون به ...\n| التاريخ: 05/09/2019\nستار ئه‌حمه‌د ئه‌و كۆترانه‌ی هاتنه لام له‌خۆڵه‌مێشی شیعره‌كانما بێچوویان خسته‌وه بۆیه حه‌ز به‌گڕ ده‌كه ...\nستار ئه‌حمه‌د ئه‌و كۆترانه‌ی هاتنه لام له‌خۆڵه‌مێشی شیعره‌كانما بێچوویان خسته‌وه بۆیه حه‌ز به‌گڕ ده‌كه‌ن و تامه‌زرۆی ده‌روونی تۆن له‌كوێ ئاگرێك بسكی به‌رده‌داته‌وه ئه‌مان ده‌بن به‌چرۆی گۆرانی و ل ...\n| التاريخ: 02/09/2019\nستار ئه‌حمه‌د بۆ پێشوازیت به دیوانێكی برینداره‌وه خوێن له ووشه‌كانی ده‌چۆڕا شیعره‌كانم چاویان به گۆشه ...\nستار ئه‌حمه‌د بۆ پێشوازیت به دیوانێكی برینداره‌وه خوێن له ووشه‌كانی ده‌چۆڕا شیعره‌كانم چاویان به گۆشه‌ی هه‌وارگه‌ی خه‌مه‌كانی تۆ ده‌گێڕا له سێبه‌ری ئه‌ستێره‌یه‌كی داگیرساوا له‌سه‌ر خوێنی شیعری نا ...\n| التاريخ: 27/08/2019\nلقمان منصور دیســان غەمبارم دیسان غەمبارم دیســــان بە دەردی دڵ گــرفـتارم دیسـان زەلیلم ، دیسـان زەبوونـ ...\nلقمان منصور دیســان غەمبارم دیسان غەمبارم دیســــان بە دەردی دڵ گــرفـتارم دیسـان زەلیلم ، دیسـان زەبوونـم دیسان عاجز و مات و مەحزوونم دیســان وا پشــکۆی دڵم گەشـاوە دیسان باری غەم دەوری لێم داوە دیسـ ...\n* ڤاراتێك *\n| التاريخ: 19/08/2019\nچيا ساقي Vâratec ڤاراتێك ... ئەی بەهەشتی شیعرو ئەوین ئەی هەوارگەی هەزاران سەودای ئاگرین خشەی دارو زەنگی ک ...\nچيا ساقي Vâratec ڤاراتێك ... ئەی بەهەشتی شیعرو ئەوین ئەی هەوارگەی هەزاران سەودای ئاگرین خشەی دارو زەنگی کڵێسا بەفرینەکانت جۆلانەی خەوی شیرینی ڤێرۆنیکا* ڕادەژەنێ بە لایلایە ڤاراتێك.... ئەی سروشتی جوانی ...


ئه‌مریکا ده‌ڵێت له هاوپه‌یمانی ده‌ریایی 30 وڵاتمان له گه‌ڵ ده‌بێت | Rwmal | ڕووماڵ\nده‌ستپێك هه‌واڵی جیهانی ئه‌مریکا ده‌ڵێت له هاوپه‌یمانی ده‌ریایی 30 وڵاتمان له گه‌ڵ ده‌بێت\nئه‌مریکا ده‌ڵێت له هاوپه‌یمانی ده‌ریایی 30 وڵاتمان له گه‌ڵ ده‌بێت\nوه‌زیری به‌رگری ئه‌مریکا ڕایگه‌یاندووه که هاوپه‌یمانه‌کانی واشنتن به‌شێک له‌و پرۆسه‌یه ده‌بن که بۆ دابینکردنی ئاسایشی ده‌ریایی له ناوچه‌ی که‌نداو و گه‌رووی هۆرمۆز پلانی پێویستی بۆ داڕێژراوه.\nمارک ئه‌سپه‌ر وه‌زیری به‌رگری ئه‌مریکا ڕایگه‌یاند که نوێنه‌رانی زیاتر له 30 وڵاتی جیهان ئه‌م هه‌فته‌یه له کۆنفرانسێک له فه‌رمانده‌یی ناوه‌ندی ئه‌مریکا له ویلایه‌تی فلۆریدا کۆبوونه‌وه تا سه‌باره‌ت به پلانی ئه‌مریکا بۆ دابینکردنی ئاسایشی ده‌ریایی له ناوچه‌ی که‌نداو بیر و ڕا ئاڵوگۆڕ بکه‌ن.\nناوبراو وتی که ئه‌مریکا درێژه به چاودێریکردنی ئاسمانی و ده‌ریایی جیهانی ده‌دات.\nبه وته‌ی ئه‌سپه‌ر له داهاتوودا ڕوون ده‌بێته‌وه که کام وڵاتی ئاسیایی په‌یوه‌ندیی به‌م پلانه‌ی واشنتنه‌وه کردووه.\nناوبراو دیسانه‌وه ئێرانی به‌وه تۆمه‌تبار کرده‌وه که هه‌وڵی تێکدانی ڕه‌وشی ناوچه‌که ده‌دات و ڕایگه‌یاند که ئه‌گه‌ر ئێمه له هاوکارییه‌کی هاوبه‌شدا بین ئه‌نجامه‌که‌ی باشتر ده‌بێت.\nوه‌زیری به‌رگری ئه‌مریکا وتی: ئه‌وه‌ی که ئێمه ده‌مانه‌وێت مانه‌وه له ڕێگای دیپلۆماسییه و ده‌مانه‌وێت هاوپه‌یمانییه‌ک پێک بێنین که له‌م پێناوه‌دا یارمه‌تیده‌ری ئێمه بێت، به‌م هۆیه‌وه ئێمه بیرۆکه‌ی پێکهێنانی ئه‌م هاوپه‌یمانییه‌مان خسته‌ڕوو که وڵاتانی هاوپه‌یمان و ئه‌وانه‌ی که وه‌ک واشنتن بیر ده‌که‌نه‌وه، له خۆ ده‌گرێت.\nئه‌م به‌رپرسه‌ی ئه‌مریکا ئامانجی وڵاته‌که‌یی له پێکهێنانی هاوپه‌یمانی ده‌ریایی له که‌نداو خستووه‌ته‌ڕوو و ڕایگه‌یاندووه که ده‌مانه‌وێت ڕێگری له‌و هه‌وڵانه‌ی بکه‌ین که ڕه‌نگه بگاته هه‌ڵگیرسانی شه‌ڕ./.


سپتامبر 14, 2021 – برگه 2 – رادیو ده‌نگی ئازادی و یه‌كسانی\nڕۆژی دووشه‌ممه ٢٢ی مانگی خه‌رمانان، كۆمه‌ڵێك له كرێكارانی به‌شی ڕێگه‌ی ئاسنی شاره‌كانی ئێران له ئاست دۆخی خراپی كار و كه‌مبوونی حه‌قده‌سته‌كانیان كۆبوونه‌وه‌ی ناڕه‌زایه‌تییان به‌ڕێوه برد. به‌پێی ڕاپۆرته‌كان، ئه‌م كرێكارانه به …\nگیانله‌ده‌ستدان وبرینداربوونی سێ كرێكاری مه‌عده‌ن\nڕۆژی دووشه‌ممه ٢٢ی مانگی خه‌رمانان، به هۆی دوو ڕووداوی جیاجیا له مه‌عده‌نه‌كانی “جوو“ی سه‌ر به شاری “ته‌به‌س” و مه‌عده‌نی “هه‌جده‌ك“ی سه‌ر به شاری ڕاوه‌ری ئۆستانی كرمان، دوو كرێكار گیانیان له ده‌ست دا و كرێكارێكی …\nڕۆژ نییه كه هه‌واڵی دڵته‌زێنی كوشتاری كۆڵبه‌ران له سنووره‌كان نه‌بیستین. به پێی ڕاپۆرته بڵاوكراوه‌كان، له ماوه‌ی یه‌ك مانگی ڕابردوودا ١٩٤ كۆڵبه‌ر به‌هۆی ته‌قه‌ی ڕاسته‌وخۆ، ٤٢ كۆڵبه‌ر به‌هۆی ڕووداوی ڕێگا سه‌خت و …


ئه‌مریكا 500 سه‌رباز ره‌وانه‌ی سعوودیه ده‌كات\n18/7/2019 - 11:55\nله چوارچێوه‌ی كاره‌كانی باشتركردنی فڕۆكه‌خانه‌و ئاماده‌كاری بۆ سیستمێكی پاتریۆت\nبه‌پێی هه‌واڵێكی CNN كه پشتبه‌ستن به زانیارییه‌كانی به‌رپرسێكی وه‌زاره‌تی به‌رگریی ئه‌مریكا بڵاویكردووه‌ته‌وه، چاوه‌ڕوان ده‌كرێت 500 سه‌رباز له ئه‌مریكاوه ره‌وانه‌ی فڕۆكه‌خانه‌ی سه‌ربازیی شازاده سوڵتان بكرێت له ریازی پایته‌ختی سعوودیه.\nبه‌رپرسان ئاماژه‌یان به‌وه داوه كه له چوارچێوه‌ی كاره‌كانی باشتركردنی فڕۆكه‌خانه‌كه و ئاماده‌كاری بۆ سیستمێكی پاتریۆت، له‌ئێستادا یه‌كه‌یه‌كی كه‌م و ژماره‌یه‌كی كه‌م كارمه‌ند له مه‌یدانه‌كه‌دایه.\nبه‌پێی هه‌واڵه‌كه، له‌باره‌ی ناردنی سه‌ربازه‌وه بۆ سعوودیه به‌فه‌رمی رانه‌گه‌یه‌نراوه، به‌ڵام به‌رپرسێك رایگه‌یاندووه، بڕیاره هه‌فته‌ی داهاتوو له‌وباره‌وه روونكردنه‌وه بدرێت.\nبه‌پێی گوته‌كانی سه‌رۆكی پرۆژه‌ی لقی خۆرهه‌ڵاتی ئاسیا له په‌یمانگای كاروباری نێوده‌وڵه‌تی میدڵبێری بۆ به‌رگرتن له بڵاوبوونه‌وه‌ی چه‌كی ئه‌تۆمی، جێفری لویس دیمه‌نه‌كانی مانگی ده‌ستكردی كۆمپانیای پلانێت لابس له ناوه‌ڕاستی مانگی حوزه‌یرانی رابردوودا یه‌كه‌م گواستنه‌وه‌ی سه‌ربازانی ئه‌مریكا و كارمه‌ندانی پشتیوانی بنكه‌ی ئاسمانیی نیشاندا.\nجێفری لویس كه لێكۆڵینه‌وه له دیمه‌نه‌كان ده‌كات، هه‌ڵسه‌نگاندنی بۆ ئه‌و دیمه‌نانه كردووه كه له كۆتایی مانگی حوزه‌یرانی رابردوو و سه‌ره‌تای ئه‌م مانگه‌دا گیراون له‌گه‌ڵ دیمه‌نه‌كانی دواتر و ئاماده‌كارییه مه‌یدانییه‌كان به‌رله جێگیركردنی یه‌كه‌كانی ئه‌مریكا.\nوه‌زیری به‌رگریی پێشووی ئه‌مریكا به وه‌كاله‌ت، پاتریك شاناهان مانگی رابردوو ئاماژه‌ی به‌وه كردبوو كه به هۆی پێشهاته‌كانی كه‌نداوه‌وه هه‌زار سه‌رباز ره‌وانه‌ی خۆرهه‌ڵاتی ناوه‌ڕاست ده‌كه‌ن، به‌ڵام زانیاری نه‌دا له‌باره‌ی ئه‌وه‌ی سه‌ربازه‌كان ره‌وانه‌ی كام وڵات ده‌كه‌ن.


ئاژانسی ده نگو باسی کوردستان: رەزا بزن کۆژ ناسراو بە رەزا جەعلەویی دەستی بە گریان کردوە کە براکانی چوونە نییوو لیستی تیرۆرەوە\nرەزا بزن کۆژ ناسراو بە رەزا جەعلەویی دەستی بە گریان کردوە کە براکانی چوونە نییوو لیستی تیرۆرەوە\nبه ناساندنی سپای تروریستی ئیران دوای ٤٠ سال كوشتن و برین ، ئه‌و براده‌ره‌ش تاپره‌كه‌ی ئاماده كردۆ به یارمه‌تی حیزبه‌كانی غه‌ربی ئیران بیته‌وه ئیران.\nوەرگیراوە لە پیجی خوشکی ئازیزمان دادە هەلالە قازی\nله لایه‌ن ئاژانسی ده نگو باسی کوردستان ajansknews kl. ۱/۲۰/۱۳۹۸ ۱۲:۲۶:۰۰ قبل‌ازظهر


سیاسەتی دەرەوەی ئەمریکا وڵاتانی جیهان دژ بە واشنتن کۆ دەکاتەوە - جام کوردی\nشارەزایەکی پەیوەندییە نێودەوڵەتییەکان:\nسیاسەتی دەرەوەی ئەمریکا وڵاتانی جیهان دژ بە واشنتن کۆ دەکاتەوە\n27 ئازار 2018\nبە بۆچوونی شارەزایەکی کاروباری نێودەوڵەتی، ئەورووپییەکان نایانەوێت پەیوەندییەکانیان لە گەڵ ئاسیای ناوەڕاست و ڕۆژهەڵاتی ناوەڕاست بپچڕێنن، ئەوان بیانەوێت هەژموونیان هەبێت پێویستە پەیوەندییەکانیان لە گەڵ ئەم وڵاتانە بەردەوام بێت.\nبە پێی ڕاپۆرتی جام کوردی، فەرشید باقریان سەبارەت بە کاریگەری سیاسەتی دەرەوەی ئەمریکا لە سەر پێگەی جیهانی ئەم وڵاتە، بە ئاماژە بەوەی کە یەکێتی ئەورووپا هەوڵی بەردەوامبوونی پەیوەندییەکانی لە گەڵ ئاسیای ناوەڕاست و ڕۆژهەڵاتی ناوەڕاست دەدات، وتی: واشنتن و هاوپەیمانەکانی لە سەر ئاستی نێودەوڵەتی گۆشەگر دەبن.\nناوبراو بە پێی دەرەنجامەکانی سیاسەتی دەرەوەی ئیدارەی ئەمریکا وتی: هەنگاوەکانی ئیدارەی ترەمپ بووەتە هۆی ئەوەی کە بەشێک لە وڵاتانی جیهان بە تایبەت وڵاتانی زوڵملێکراو پێکەوە یەک بگرن، ئەم یەکگرتنەش لە سەر بنەماکانی بیر و بۆچوونی ئەو وڵاتانە دەبێت.\nئەم شارەزایەی بواری نێودەوڵەتی جەختی لە سەر تێڕوانینی ژمارەیەک لە وڵاتانی ئەورووپی بەرامبەر بە سەرۆک کۆماری ئەمریکا کردەوە و وتی: بۆ نموونە، وەزیری دەرەوەی پێشووی ئەڵمانیا پێش هەڵبژاردنەکانی سەرۆکایەتی ئەمریکا ڕایگەیاندبوو کە بوونی ترەمپ هەڕەشەیەکە لە سەر ئاسایش و سەقامگیری جیهان، واتە ئەڵمانییەکان زووتر هەستیان بە مەترسییەکانی ترەمپ کرد.\nباقریان بە ئاماژە بە هەوڵەکانی برۆکسێل بە مەبەستی بەردەوامبوونی پەیوەندییەکانی لە گەڵ وڵاتانی ناوچەکە جەختی کردەوە: ئەورووپییەکان نایانەوێت پەیوەندییەکانیان لە گەڵ وڵاتانی ڕۆژهەڵاتی ناوەڕاست و ئاسیای ناوەڕاست تووشی پچڕان ببێت، لە بەر ئەوەی کە ئەوان ئەگەر خوازیاری هەژموونی خۆیان بن، نابێت پەیوەندییەکانیان لە گەڵ ئەم وڵاتانە تووشی کێشە و گرفت ببێت.\nناوبراو بە ئاماژە بە ناکۆکییەکانی ئەمریکا و ئەورووپا سەبارەت بە ئێران وتی: وڵاتێکی زلهێزی وەک ئێران لەو وڵاتانەیە کە ئەورووپا هەوڵی پەیوەندییەکی بەهێز لە گەڵی دەدات، بەڵام ئەگەر دەبینین کە ئەورووپییەکان بە چەشنێک سیاسەتی دوو لایەنە لە پەیوەندییەکانیان لە گەڵ ئەمریکا و ئێران پەیرەو دەکەن، لە تایبەتمەندییەکانی دیپلۆماسییە. وەک چۆن کە ئەمریکا کە هاوپەیمانێکی سەرەکی تورکیا بووە لە ماوەی چەندین مانگی ڕابردوو تەنانەت تا ئاستی دوژمنایەتی لە گەڵ ئەم وڵاتەش ڕۆیشت.\nفەرشید باقریان جەختی لە سەر ئەو کێشە و گرفتانەش کردەوە کە ڕووبەڕووی ئەمریکا و هاوپەیمانەکانی بە تایبەت زایۆنیستەکان بووەتەوە و وتی: ئەگەرچی پەیوەندی و هەندێک هەڵسووکەوتی بە ڕواڵەت دۆستانە لە نێوان ئیسرائیل و ژمارەیەک لە وڵاتان دەبینرێت بەڵام ئەمە ڕەنگە تووشی گۆڕانکاری ببێت. هەندێک لە وڵاتان بە مەبەستی جیابوونەوە لە ڕژێمی زایۆنیستی پێویستیان بە ١٠ بۆ ٢٠ ساڵ کات هەیە، جیهان پێناسەیەکی نوێی بۆ پەیوەندی لە گەڵ ئەم ڕژێمە دەبێت.\nشارەزای پەیوەندییە نێودەوڵەتییەکان بە ئاماژە بە دوورەپەرێزبوونی واشنتن و تەل ئەبیب جەختی کردەوە: بە دڵنیاییەوە وەک چۆن کە ترەمپ بووەتە هۆکاری گۆشەگربوونی ئەمریکا، ئەم کێشەیە زیاتر بەرۆکی ڕژێمی زایۆنیستی دەگرێتەوە. بۆ نموونە ئەو وڵاتانەی کە لە سوریا ئامادەن، هیچ تێڕوانینێکی ئەرێنییان بەرامبەر بە ڕژێمی زایۆنیستی نییە.\nوتیشی: سەردەمی پەراوێزخستنی ئیسرائیل خێراییەکی زیاتر بە خۆوە دەبینێت، هەر بۆیە ئەگەری ئەوەش لە ئارادایە کە ئەم ڕژێمە پەنا بۆ چەندین پیلان لە ناوچەکە ببات کە پێویست دەکات ئامرازەکانی دەستی تەل ئەبیب و چۆنیەتی پیلانەکانی بناسرێن.\nئه‌مریکا واشنتن ئێران کۆریا


زاگرۆس فه‌تاح: سه‌رۆكی حكومه‌تی هه‌رێمی كوردستان راستترین سیاسه‌تی ئابووری گرتووه‌ته به‌ر - Hekar.net : Hekar.net\nزاگرۆس فه‌تاح: سه‌رۆكی حكومه‌تی هه‌رێمی كوردستان راستترین سیاسه‌تی ئابووری گرتووه‌ته به‌ر\nزاگرۆس فه‌تاح، بریكاری وه‌زاره‌تی پلاندانانی حكومه‌تی هه‌رێمی كوردستان، له میانی به‌شداریكردنی له “ژووری هه‌واڵ”ی كوردستان24دا، (23ی ئایار/مایۆی 2020)\nزاگرۆس فه‌تاح، بریكاری وه‌زاره‌تی پلاندانانی حكومه‌تی هه‌رێمی كوردستان، له میانی به‌شداریكردنی له “ژووری هه‌واڵ”ی كوردستان24دا شیكردنه‌وه‌ی خۆی بۆ گوتاره‌كه‌ی سه‌رۆكی حكومه‌تی هه‌رێمی كوردستان، مه‌سرور بارزانی، خسته‌ڕوو و رایگه‌یاند، “سه‌رۆكی حكومه‌ت كار بۆ گۆڕینی ستراكچه‌ری ئابووری هه‌رێمی كوردستان ده‌كات و زۆر جددیه له رووبه‌ڕووبوونه‌وه‌ی گه‌نده‌ڵكاران و جێبه‌جێكردنی یاسای چاكسازی و فره‌چه‌شنكردنی سه‌رچاوه‌ی داهاتی هه‌رێمی كوردستان، كه راستترین سیاسه‌تی ئابوورییه”. ئاشكراشیكرد، “وه‌زاره‌ته‌كه‌یان تا پێش 10ی حوزه‌یران پلانێكی ئابووری تایبه‌ت له‌سه‌ر راسپارده‌ی سه‌رۆكی حكومه‌ت گه‌ڵاڵه ده‌كه‌ن”.\nبریكاری وه‌زاره‌تی پلاندانانی حكومه‌تی هه‌رێمی كوردستان له باره‌ی گوتاره‌كه‌ی سه‌رۆكی حكومه‌تی هه‌رێمی كوردستانه‌وه گوتی: “گوتاره‌كه‌ی سه‌رۆكی حكومه‌ت له كاتێكدایه قه‌یرانێكی دارایی و ئابووری جیهانی گرتووه‌ته‌وه. پێناچێت به‌م نزیكانه چاره‌سه‌ر بكرێت. سه‌رۆكی حكومه‌ت زۆر راشكاوانه و راستگۆیانه، كۆمه‌ڵێك خاڵی گرنگی باسكرد. هه‌ریه‌ك له‌و خاڵانه پێویستیان به شیكردنه‌وه‌یه و وه‌ڵامێكه بۆ هاووڵاتیان، كه چی بكه‌ین و چۆن قۆناغه‌كه تێپه‌ڕێنین”.\n“من له به‌ره‌ی خه‌ڵكم”\nئه‌و گوته‌یه‌ی سه‌رۆكی حكومه‌ت، كه ده‌ڵێت: “من له به‌ره‌ی خه‌ڵكم” زه‌نگی سه‌ركه‌وتنه بۆ حكومه‌ت. له ده‌ستپێكی حوكمڕانی جه‌نابی سه‌رۆكی حكومه‌تدا باسی چاكسازی كردووه و جه‌ختیكردووه‌ته‌وه، دژی گه‌نده‌ڵكاران كار ده‌كات. له‌و كاته‌وه تا ئێستا به تایبه‌تی له دوو مانگی رابردوودا فشارێكی زۆر خراوه‌ته سه‌ر سه‌رۆكی حكومه‌ت، چونكه ده‌زانن، به‌رنامه‌ی چاكسازی له‌به‌رده‌ستدایه. سه‌رۆكی حكومه‌ت كۆڵی نه‌داوه، سه‌ره‌ڕای ئه‌وه‌ی فشاره‌كان به‌رده‌وامن. لێره‌دا ده‌ڵێت: من له‌گه‌ڵ خه‌ڵك ده‌بم، بۆیه له هیچ لایه‌نێك و كه‌سێك قبوڵ ناكات، دژی لابردنی گه‌نده‌ڵییه‌كان بوه‌ستێته‌وه. نیشانه‌ی ئه‌وه‌یه سه‌رۆكی حكومه‌ت سووره له‌سه‌ر ئه‌و به‌رنامه‌یه و به‌رده‌وامیش ده‌بێت و تێیدا سه‌ركه‌وتووش ده‌بێت.\nسه‌باره‌ت به په‌یوه‌ندییه‌كانی نێوان هه‌ولێر و به‌غدا، بریكاری وه‌زاره‌تی پلاندانان گوتی: “له ده‌ستپێكی كابینه‌ی نۆیه‌مدا، سه‌رۆكی حكومه‌ت خۆی سه‌ردانی به‌غدای كرد. له‌گه‌ڵ سه‌ركرده‌كانی عێراق كۆبوه‌وه. له‌گه‌ڵ لایه‌نه سیاسییه‌كانیش گفتوگۆی كردووه. زۆر به جددی و راشكاوانه كار ده‌كات له‌سه‌ر ئه‌وه‌ی بتوانین ئه‌و په‌یوه‌ندییه‌ی نێوان هه‌ولێر و به‌غدا قوڵ بكه‌ینه‌وه و له‌سه‌ر بنه‌مای ده‌ستوور كار بكه‌ین. ئه‌مه‌ش پرسێكه هه‌موو خه‌ڵكی عێراق ده‌نگی بۆ داوه و دانیشتوانی هه‌رێم داوای ده‌كه‌ن و سه‌رۆكی حكومه‌ت هه‌وڵی خۆی داوه و ده‌ستپێشخه‌ری كردووه. ئه‌مه په‌یامێكه بۆ عێراق و كۆمه‌ڵگه‌ی نێوده‌وڵه‌تی، كه ئێمه وه‌ك حكومه‌تی هه‌رێمی كوردستان ئاماده‌ین بۆ چاكسازی و بره‌ودان به په‌یوه‌ندییه‌كانی نێوان هه‌ولێر و به‌غدا”.\nفره‌چه‌شنكردنی سه‌رچاوه‌ی داهات\nله گوتاره‌كه‌یدا، سه‌رۆكی حكومه‌تی هه‌رێمی كوردستان باسی له فره‌چه‌شن كردنی سه‌رچاوه‌كانی داهات و پشتكردنه داهاتی هه‌ڵبه‌ز و دابه‌زی نه‌وت كرد، له‌و باره‌یه‌وه بریكاری وه‌زاره‌تی پلاندانی هه‌رێمی كوردستان گوتی: “ئه‌و پرسه سیاسه‌تێكی راستی ئابوورییه. چه‌ند ساڵێكه ئێمه جه‌ختمان كردووه‌ته‌وه له‌سه‌ری، كه ناكرێت وڵاتێك ته‌نیا یه‌ك سه‌رچاوه‌ی داهاتی هه‌بێت، ئه‌ویش نه‌وت بێت و نه‌وتیش هه‌ر رۆژه نرخێكی هه‌بێت”.\nگوتیشی: “په‌یامی سه‌رۆكی حكومه‌ت مانای ئه‌وه‌یه، ئێمه هه‌وڵده‌ین له بواری خزمه‌تگوزاری و كشتوكاڵ و پیشه‌سازی پێشبكه‌وین و بتوانین ده‌رفه‌تی كار بڕه‌خسێنین. ته‌نیا ماكینه‌یه‌ك بتوانێت ئابووری هه‌رێمی كوردستان به‌هێزبكات، كه‌رتی تایبه‌ته. ته‌نانه‌ت سه‌رۆكی حكومه‌ت كاتی بۆ دیاریكردووین، بۆ ئه‌وه‌ی پلانێكی تایبه‌ت ئاماده بكه‌ین و پێش 10ی حوزه‌یران ده‌بێت ئه‌و پلانه پێشكه‌شی ئه‌نجوومه‌نی وه‌زیران بكه‌ین. بۆ ئه‌وه‌ی كاری له‌سه‌ر بكرێت و له‌رێگه‌یه‌وه داهاتی هه‌رێم زیاد بكات، هه‌لی كاربڕه‌خسێنێت و خۆشگوزه‌رانی بهێنێته‌دی. ئه‌گه‌ر نرخی نه‌وتیش هه‌ڵبه‌ز و دابه‌ز بكات، كاریگه‌ری له‌سه‌ر دارایی هه‌رێم نه‌بێت. ئه‌مه‌ش سیاسه‌تی راستی ئابوورییه”.\n“سه‌رۆكی حكومه‌ت زۆر جددیه”\nسه‌باره‌ت به به‌كارهێنانی پرسی مووچه بۆ فشارخستنه سه‌ر حكومه‌تی هه‌رێم، زاگرۆس فه‌تاح، گوتی: “ئه‌و سیاسه‌ته، سیاسه‌تێكی پۆپۆلیستییه. له كاتێكدا ده‌زانن سه‌رچاوه‌ی داهات و هۆكاری نه‌بوونی مووچه چییه، دێن ئه‌وه باس ده‌كه‌ن. سه‌رۆكی حكومه‌ت زۆر جدییه له‌سه‌ر ئه‌وه‌ی چیدیكه سه‌رمایه و داهاتی هه‌رێمی كوردستان به‌فیڕۆ نه‌چێت. ئه‌مه له به‌رژه‌وه‌ندی زۆر كه‌س ده‌دات، زۆرێك له‌وانه‌ی تا ئێستا سوودمه‌ند بوون له‌و ره‌وشه، چیدیكه سوودمه‌ند نابن، بۆیه كه‌وتوونه‌ته دژایه‌تی حكومه‌ت. سه‌رۆكی حكومه‌ت له‌به‌ره‌ی خه‌ڵكدا ده‌مێنێته‌وه بۆ دژایه‌تیكردنی ئه‌و جۆره كه‌سانه، كه كه‌وتوونه‌ته دژایه‌تی پلانی چاكسازی سه‌رۆكی حكومه‌ت”.\nسه‌باره‌ت به پرسی لامه‌ركه‌زی، كه به‌شێك بوو له گوتاری سه‌رۆكی حكومه‌تی هه‌رێمی كوردستان، زاگرۆس فه‌تاح گوتی: “له به‌رنامه‌ی كابینه‌ی نۆیه‌م و له ستوونی حه‌وته‌می كارنامه‌كه‌دا باس كراوه. ئه‌مه كارنامه‌ی لایه‌نه به‌شداربووه‌كانی حكومه‌ت بووه. هه‌موویان له‌سه‌ر ئه‌وه كۆكبوون، ده‌سه‌ڵاتێكی ئیداری شۆڕبكرێته‌وه بۆ یه‌كه ئیدارییه‌كان. تا خۆیان بڕیار له‌سه‌ر كێشه ئیدارییه‌كانیان بده‌ن. له‌هه‌مان كاتیشدا ئامانج له‌و خاڵه كه‌مكردنه‌وه‌ی رۆتین بووه، بۆ ئه‌وه‌ی چیدیی هاووڵاتیان بۆ واژوویه‌ك روو له هه‌ولێر نه‌كه‌ن”.\nهه‌روه‌ها گوتی: “ئه‌م پرسه هاوته‌ریبه له‌گه‌ڵ سیاسه‌تی حكومه‌تی هه‌رێمی كوردستان، كه ده‌یه‌وێت رۆتین كه‌مبكاته‌وه و گه‌نده‌ڵی نه‌هێڵێت و په‌یوه‌ندی نێوان خه‌ڵك و حكومه‌ت چاره‌سه‌ر بكات. كابینه‌ی نۆیه‌م بڕوای پێیه‌تی و كاری بۆ ده‌كات و جێبه‌جێشی ده‌كات. تا ئه‌و شوێنه‌ی ده‌سه‌ڵاتی یاسا رێگه‌مان پێ بدات سیستمی لامه‌ركه‌زی داراییش جێبه‌جێ ده‌كه‌ین. هه‌ندێك له‌و سه‌رچاوه داراییه‌ی له ناوچه‌كان كۆده‌بێته‌وه خه‌رج بكرێته‌وه بۆ پڕۆژه خزمه‌تگوزارییه‌كانی هاووڵاتیانی ناوچه‌كه. ئامانجی حكومه‌ت ئه‌وه نییه ته‌نیا مووچه بدات، به‌ڵكو ئامانجی ئه‌وه‌یه خزمه‌تگوزاری پێشكه‌ش بكات و ئه‌مه‌ش له رێی لامه‌ركه‌زییه‌وه ده‌بێت”.\nستراكچه‌ری ئابووری هه‌رێم\nزاگرۆس فه‌تاح، بریكاری وه‌زاره‌تی پلاندانانی حكومه‌تی هه‌رێمی كوردستان باسی له ستراكچه‌ری ئابووری هه‌رێمی كوردستان كرد و گوتی: “ستراكچه‌ری ئابووری هه‌رێمی كوردستان ستراتیژی كابینه‌ی نۆیه‌مه كه چاكسازی تێدا بكات و ئێمه وه‌ك حكومه‌ت كار ده‌كه‌ین، ئه‌و داهاته‌ی هه‌یه بۆ خزمه‌تی خه‌ڵك به‌كاری بهێنینه‌وه نه‌ك ته‌نیا بۆ مووچه”.\nگوتیشی: “سه‌رۆكی حكومه‌ت باسی له ستراتیژیه‌تێكی زۆر درووست كرد، كه گۆڕینی ستراكچه‌ری ئابووریه. ئه‌مه‌ش به فره‌چه‌شن كردنی سه‌رچاوه‌ی ئابووری و گرنگیدان به كه‌رتی تایبه‌ت و كه‌مكردنه‌وه‌ی مووچه‌خۆران ده‌بێت. لێره كێشه‌یه‌ك هه‌یه، خه‌ڵك حه‌ز ناكات له كه‌رتی تایبه‌ت كار بكات، چونكه ئه‌و سووده‌ی له كه‌رتی حكومه‌تدا هه‌یه، له كه‌رتی تایبه‌تدا نییه. بۆ نموونه خانه‌نشینی له كه‌رتی حكومه‌تدا هه‌یه و له كه‌رتی تایبه‌تدا نییه. ئه‌مه له به‌رنامه‌ی كاری حكومه‌ته و هه‌وڵده‌ده‌ین بتوانین مافی تاك چ له كه‌رتی گشتی كارده‌كات یان له كه‌رتی تایبه‌ت كار ده‌كات، هاوسه‌نگ بێت. بۆ ئه‌وه‌ی خه‌ڵك روو نه‌كاته كه‌رتی گشتیی. گۆڕینی ئه‌م سیاسه‌ته واده‌كات، كه‌رتی تایبه‌تیش وه‌ك كه‌رتی گشتی لای خه‌ڵك په‌سند بكرێت و بتوانن داهاتووی خۆیانی لێ بدۆزنه‌وه.


گروپى گیتارى سەنتەرى چالاکى گەنجانى رانیە و\nچنینەوەى هاوارەکانى قەندیل.\nلە ژێر ناوى ( چنینەوەى هاوارەکانى قەندیل) گروپى گیتارى سەنتەرى چالاکى گەنجانى رانیە دواى نیوەرۆى رۆژى چوارشەممە رێکەوتى 16/6/2010 لە باخچەى سەنتەر هەڵسا بە سازدانى نمایشێکى هونەرى گۆرانى مۆزیک کە تێدا شەش ژەنیارى گەنج بە ناوەکانى (رێباز حەمە پیرۆت، بەلێن عه‌باس عه‌بدوڵا، رۆژگار خالید عەلى، هۆشمەند که‌مال محه‌مه‌د، هاوبیر عومەر رەشید) بەشداریان تێدا کرد.\nدەستپێکى چالاکیییه‌که بە وتارى سەنتەرى چالاکى گەنجانى رانیە دەستى پێکرد کە لە لایەن (خالید قادر) بەرێوبەرى سەنتەرەوە خوێندرایەوە، پاشان لە لایەن قائمقامى قەزاى رانیە و نوێنەرى رێکخراوى cpt وتارێک خوێدرایەوە دواتر سێ پارچە مۆزیک و چوار گۆرانى پێشکەش کران کە جێگاى رەزامەندى ئامادەبوان بوو .\nمەبەستیش لەو چالاکیە لە لایەک هاوسۆزیی و هاوخەمیی گەنجانە بۆ خەڵکى ئاوارەى بنارى قەدنیل کە بە هۆى تۆپبارانەوە ئاوارە بوون، کە خوازیارن بە زووترین کات تۆپبارانى سنوورەکانمان بوەستێنرێت و ئازار و خەمى ئەو خەڵکە ئاوارەیە کۆتایى بێت، هەروەها نیشاندانى تواناى هونەرى ئەو کۆمەڵە گەنجەیە کە لە سەنتەرى گەنجان پێگەیشتوون و دەیانەوێت وەک گروپێکى تایبەتى گیتار پەرە بە بەهرە و تواناکانیان بدەن.\nجێى وتنە رێژەیەکى زۆرى گەنجانى کوڕ و کچ و رۆژنامەنووسانى بیانى و کەناڵەکانى راگەیاندن لە چالاکیەکە ئامادەبوون.


مەسرور بارزانی هەوڵی رفاندنی سۆران عومەر لەسلێمانی ده‌دات به‌ڵام هێزه ئه‌منییه‌كان پیلانه‌كه‌یان ئاشكراكرد\nهەواڵی / 18/1/2021 484 جار بینراوە\nئیرهابی ئەوکابینەیە لەرەشبگیری دەنگە ئازادەکان و پڕکردنی زیندانەکان نموونه‌ی نییه\nسۆران عومەر له فه‌یسبوكی خۆی نوسیویه‌تی، دەزگای پاراستنی مەسرور لەھەوڵی ڕفاندنمانن، ئەمە یەکەم ھەوڵیان نیە، ماوی ڕابردوش جوڵەیەکی دیکەیان لەشوێنی نیشتەجێ بونم ئاشکرابوو سوپاس بۆ دەزگای ئەمنی کە دەسبەجێ ھاتنە خەت و کەسێکیان لێ گرتن.\nله‌لای خۆشیه‌وه قادر نادر له فه‌یسبوكی خۆی نوسیویه‌تی، هەوڵی رفاندنی پەرلەمانتاری پێشوو سۆران عومەر لەسلێمانی دەدرێ.\nده‌شڵێت،ئیرهابی ئەوکابینەیە لەرەشبگیری دەنگە ئازادەکان و پڕکردنی زیندانەکان به‌رده‌وامه.\nده‌قی نوسینه‌كه‌ی سۆران عومەر:\nئەو زانیاریەی کە گەشتوە بە کاک قادر نادر لە ٧/١/٢٠٢١ بەندەی لێ ئاگادار کرد کە دەزگای پاراستنی مەسرور لەھەوڵی ڕفاندنمانن، ئەمە یەکەم ھەوڵیان نیە، ماوی ڕابردوش جوڵەیەکی دیکەیان لەشوێنی نیشتەجێ بونم ئاشکرابوو سوپاس بۆ دەزگای ئەمنی کە دەسبەجێ ھاتنە خەت و کەسێکیان لێ گرتن.\nبەھەرحاڵ بێ منەتم لەپلانەکانیان لەپێش وورگرتنەوەی پارێزبەندی مەکتەب سیاسی پارتی بەکۆمەڵی گەیاندبوو گەر سۆران نامەیەک بۆ مەسرور بنوسێ بڵێ داوای لێبوردن دەکەم کۆتایی بەسکاڵاو ھەڵگرتنی پارێزبەندی دێنین!\nپێم وتن من بەزیندویی نامە بۆ ئەوکەسە نانوسم داوای لێبوردنی لێ بکەم لەوەی کۆمپانیاو بانکی نیە بەڵێ دەیان کۆمپانیاو بانکی ھەیە وەک چۆن زیندانی نھێنی ھەیەو تۆمەتبارە بەدەیان ڕفاندن و ئەشکەنجەو تیرۆری ڕۆژنامەنوس و چالاکی مەدەنی و سیاسی!\nسوپاس بۆ کاک قادر نادرو ھەموو ئەو دڵسۆزانەی بەردەوام ئاگادارمان دەکەن لەپلانەکانیان.\nڤیدیۆكه‌ی قادر نادر كه باسی رفاندنی سۆران عومه‌ر ده‌كات


سیستمی ئابوری موڵکانە ، جگە لەوەی هۆکارێکە بۆ هێنانەدی سیستمی سیاسی ستەمگەری ، خەڵک لە هێزی کارو بەرهەمهێنەوە ئەگۆڕێ بۆ هێزێکی بێ کار و تەمەڵ و بەکاربەر !\nچەند سەرەقەڵەمێک ، بەئومێدی ئەوەی هەندێ وەڵامی بابەتیمان دەربارەی بارودۆخی سیاسی لەهەرێمی کوردستاندا دەست بکەوێ ،\n•- ئابوری موڵکانە چیە ؟\n•- لێکەوتەکانی ئەم سیستمە ئابوریە چین ؟\n١- ئابوری موڵکانە ؛\nئابوری موڵکانە (Economic Rent) بریتیە لە شێواز یا سیستمێکی ئابوری کە پشت بە یەک سەرچاوەی داهات دەبەستێ ،زۆر جار ئەو سەرچاوەیەش سروشتە ، وەک کەرەستە سروشتیەکانی ( ئاسنەکان ، ئاو ، نەوت و غاز ) .\nدەوڵەتی خاوەن ئابوری موڵکانە ، هەموو یا بەشێکی زۆری داهاتی نیشتیمانی لە رێی فرۆشتن و بەکرێدانی کەرەستە بنچینەییە سروشتیەکانی بە کڕیارە دەرەکیان ، دابین دەکات وەک فرۆشتنی نەوت و غاز ، زەوی تەلار و باڵەخانە و کارگە و تاوەر و مارکێتە گەورەکان .. .\nئابوری موڵکانە بەگوێرەی گۆرانکاری لە نرخی بازاڕی نەوت وغازدا توشی بەرزونزمی دەبێت و رەنگدانەوەی راستەخۆی لەسەر سەقامگیری و پرۆسەی سیاسی دەوڵەت دەبێت کە رەنگە بارودۆخی عێراق و فەنزویلا کەیەکێکە لە گەورەترین وڵاتانی بەرهەمهێنانی نەوت لە جیهاندا دوو نموونەی نزیک و زیندووبن ، کە بەهۆی پشتن بەستن و لە ٩٠٪ داهاتیان بەهۆی فرۆشتنی نەوتەوەیە بەردەوام کێشە و ململانێ و ناسەقامگیری سیاسی لێکەوتۆتەوە .(١)\n٢- لێکەوتەکانی ئەم سیستمە ئابوریە چین ؟؛\nهەروەکو وتمان دەوڵەتی موڵکانە «ریعی » سەرچاوەی داهاتی لە رێگەی بەرهەمهێنان و رێکخستنی باجەکانیەوە نیە ، بەڵکو پشت ئەستورە بە داهاتی کەرەستە سروشتیەکانی وەک نەوت و غاز ، ئەمەش دەوڵەت لە کۆمەڵگە دادەبڕێ لە رووی کارو سەرچاوەی داهاتەوە ، کە لە راستیدا دەبێتە هۆی دروستکردنی ئەقڵیەتی موڵکانە (٢) .\nکاتێ دەوڵەت سەرچاوەی سەرەکی داهاتی خۆی لە فرۆشتنی نەوت و غاز دەست دەکەوێت ، ئەم پرۆسەیە هیچ پەیوەندیەکی بەکارەوە نیە و دابڕاوە لە بەرهەمهێنان ، واتە دەوڵەت لە پەیوەندی و بەریەککەوتنی لەگەڵ خەڵکدا دوور دەکەوێتەوە و ئەم سەروەت و سامانەی لەسروشتەوە بێ رەنج و ماندوبون و تێچویەک دەستی دەکەوێت وەک دەستکەوت و بەخششێک بەرەوای خۆی دەزانێ ،لەلایەکی تریشەوە دەسەڵات هەوڵ دەدات بەشێکی داهاتەکەی بۆکرینی ولائی خەڵک تەرخان بکات لەرێگەی تۆرەکانی چاودێری کۆمەڵایەتی و دامەزراندنی فەرمانبەری ناپێویست لەیەکە کارگێریەکاندا ،کەلەو رێگەیەوە بەشێک لە بەرژەوەندیە کۆمەڵایەتی و ئابوریەکانی رێک دەخات و پێگەی حزبی و دەسەڵاتی توندتر ئەکات ، لەئاکامدا بەشێک لەهاوڵاتیان دەبنە سەرچاوەیەک لە قازانجە ئابوریەکان و لەهەمان کاتیشدا بۆ بژێوی ژیانیان پشت بە دەوڵەت دەبەستن ، وەئەو هاوڵاتیانەش کە سەرچاوەی بژێویان کەوتۆتە سەر دەوڵەت چاوپۆشی لە کەموکوڕیەکانی دەوڵەت دەکەن و فشار ناخەنە سەر حکومەت بۆیە لەم نێوانەدا حکومەت لە پرس و ململانێ ناوخۆییەکاندا زۆر مەترسی بۆ دروست نابێ لەبەر بەشداری نەکردن و دوور کەوتنەوەی ئەو جۆرە خەڵکانە لە فشارخستنە سەر حکومەت (ئەم پەیکەرە ئابوریە هەرتەنها ئەوەنیە کە وەک خواستێکی سیستمی سیاسی ستەمگەر و ئابوری موڵکانە بێت ، بەڵکو لەهەمان کاتیشدا هۆکاری پارێزگاریکردنیشیەتی ).\nئەم جۆرە لە سیستمی ئابوریە ، رەوشێکی خراپ لە پەیوەندی نێوان جەماوەر و دەسەڵاتدا دروست دەکات و زۆرترین بڕی داهات و خێر و بێری سەرچاوەکانی داهات بۆ خێزان و بنەماڵە و هۆزی دەسەڵات دەڕوات و درزو بۆشایی گەورە لە پەیوەندی ئابوری ،سیاسی ، کۆمەڵایەتی نێوان دەسەڵات و کۆمەڵگەدا دروست دەبێت لە بەرئەوەی حکومەت گوێ بەکایەی ژێرخانی ئابوری و خزمەتگوزاریە گشتیەکان نادات و زۆرترین سامانی وڵات دەکەوێتەدەست دەسەڵات و دەستوپێوەندەکانی نەک حکومەت . هەروەها ئەم سەروەت و سامانە بێ شومارە بۆ ئاوەدانی و پرۆژە خزمەتگوزاریەکان بەکار ناهێنرێت و ناچێتە خزمەت بەرژەوەندی گشتیەوە ،بەڵکو دەچێتە سەر سامانی کەڵەکەبووی دەسەڵاتداران و سەرمایەدارەهەڵتۆقیوەکان .\nلەگەڵ تێپەرینی کات و چاوچنۆکی و خواستی زۆرتری دەسەڵات لە سەر کەڵەکەکردنی بڕی سامان و فراوانکردنی چوارچێوەی هەوڵەکانی لە دەستبەسەراگرتنی زۆرترین لە داهاتی فرۆشتنی نەوت وغاز ، کە ئەمەش لەسەر خزمەتگوزاریە گشتیەکان و پێداویستیە سەرەتاکانی ژیانی خەڵک دابین ئەبێ بۆیە قەیرانەکان سەر هەڵ دەدەن و لە قەیرانی ئابوریەوە دەگۆڕێ بۆ قەیرانی هەمە لایەنەی مرۆیی .لەبەر ئەوەی حکومەت توانای دابینکردنی کاڵا و پێداویستیە بنچینەییەکانی هاوڵاتیانی نامێنێ ، وە تێکڕایی گەندەڵی و قۆرخکاری ورێژەی هەژاری و هەڵاوسان و کۆچ و رێژەی تاوان و پێشێلکاری یاسایی زیاد دەکات.\nدیادەی کەمبونەوەی خزمەتگوزاریە گشتیەکان وەک کەمبون یا نەمانی داوودەرمان لە نەخۆشخانە و بنکە تەندروستیەکاندا ، کەم بوونەوەی رێژەی پێدانی کارەبا و گرانی و قەیرانی سوتەمەنی ، بێ سەروبەری بازار و بازرگانی .\nفەرامۆشکردنی کەرتە خزمەتگوزاریە گشتیەکانی وەکو پەروەردە و خوێندنی باڵا و توێژینەوەی زانست و کەرتی تەندروستی و هاندان و شوێنگرتنەوەیان بەکەرتی تایبەت کە مەترسی و کاریگەری خراپ و شوێنەواری زیانبەخش و قوڵی لەسەر رەوشی ژیانی ئابوری و کۆمەڵایەتی خەڵک دروست دەکات و دەبێتە هۆی سەرهەڵدانی دەیان دیاردەی نەگونجاو و سەدان کارەساتی جەرگبڕ .\nهەروەها لەلایەکی تریشەوە رێگە بۆ سەرهەڵدانی چەندین دیاردەی تری ناشارەستانی وەک کاری توندوتیژی و چەتەگەری مافیایانە و هێزی میلیشیایی و پاشاگەردانی و بێ سەروبەری دروست دەبێت ، حکومەت و دەزگا ئەمنیەکانی زیاتر کاری ترساندن و بێ دەنگ کردنی کەسانی دیارو نەیاری دەسەڵات و تەسککردنەوەی بوار و کاری نەقابی و رێکخراوەیی دەگرنەبەر و رێگە بە دەربڕینی نارەزایەتی و خۆپیشاندان رای ئازاد و ئازادی را دەربڕین نادەن ، تالەئەنجامدا دەسەڵات بەرەو ملهوڕی و ستەمگەری مل دەنێت و (حکومەت وەک دەسەڵاتێکی تاکڕەوی بێ باک و موهەیمەن بەسەر دەسەڵاتەکانی تری وەک دەسەڵاتەکانی تەشریعی و دادوەریدا دەردەکەوێت و دەستوەردەداتە ناو هەمو کایە ئیداری و دەزگاکانی ترەوە و رۆڵ و پێگەیان لاواز و پەک دەخات ) (٣)، تالەئەنجامدا ئەم قەیران و تەنگژە ئابوریە وێرانکەرە روخێنەرە دەگۆڕێ بۆ قەیرانی سەختی مرۆیی ، قەیرابێک کە ژیان و چارەنوس و دوارۆژی گەل دەخاتە بەر مەترسی جدی لێکترازان و داڕمانی کیان و قەوارەی دەسەڵاتەکەی .\nزۆربەی ئەو حکومەتانەی کە پەیڕەوی سیستمی ئابوری موڵکانە یا تەنها پشتیان بە ئابوری موڵکانە بەستوە وەک تاکە سەرچاوەی داهاتی حکومەت ، لەئاکامدا بەرەو دەسەڵات و سیستمی ستەمگەری و زۆرداری و تاکڕەوی ملیان ناوە و کەوتونەتە دژایەتی کردنی ماف و ئامانجەکانی هاوڵاتیان ، بۆیە ئابوری موڵکانە جگە لەوەی ژیان و گوزەرانی خەڵک سەخت و دژوار دەکات لەهەمان کاتیشدا هۆکارێکە لە هێنانە کایەی سیستمی سیاسی ستەمگەر و زۆردارانە کە سەرجەم بەها باڵا و ویژدانی و مرۆییەکانی خەڵک پێشێل دەکات و حکومەت دەبێتە دەزگایەکی ئەمنی رووتی داپڵۆسێنەری پاراستنی بەرژەوەندی و دەستکەوتەکانی خۆی و دەستوپێوەندە مولتەزیمەکانی ، نەک حکومەتی خەڵک و خزمەت و خاوەن خەونی گەورە !.\nخەڵکی خەمناک ، مرۆڤی مل کەچ !\nسیستمی ئابوری موڵکانە و لێکەوتە مەترسیدارەکانی !\nئەمری تەقەمان پێ نیە!


📅 02-02-2020 رێکەوت و رووداو (کڕۆنۆلۆژیا)\n👁 ئەم بابەتە 62,098 جار بینراوە\nباکووری کوردستان - کۆنفڕانسی بزووتنەوەی ژنانی ئاز [ زۆرتر... 👁] ✖ ✖ 24 8 ✔ 99% ✍ هـ.ب. 1-1-2020 0:19:15\n☂ پارتی دیموکراتی کوردستان پارت و رێکخراوەکان\n📅 کاتی تۆمارکردن Apr 1 2019 10:29AM\n👁 ئەم بابەتە 7,009 جار بینراوە\nپێناسە و مێژوو و رێکخستنی حزب: ناو: پارتی دیموکرا [ زۆرتر... 👁] ✖ ✖ 2 499 ✔ 99% ✍ ز.س. 1-4-2019 10:29:14